Analisis Teknikal USD/JPY – Timeframe H1 – 23/11/2018

Sentimen pasaran yang tidak menentu menjejaskan perjalanan matawang safe-haven terutamanya dollar USD dan juga Yen. Dapat kita lihat pada pergerakan harga di chart pasangan matawang USD/JPY pada dagangan semalam di mana harga yang cuba membuat penurunan kemudiannya bergerak mendatar pada paras Magic Pivot sehingga dagangan sesi New York ditutup. Dengan perkembangan positif Brexit dan juga perang dagang yang kembali reda, matawang safe-haven tidak akan menjadi pilihan pelabur buat masa ini dan dengan itu kedua-dua matawang tersebut dijangka akan kekal bergerak lemah dan perlahan.
Namun, pada sesi pasaran Asia, harga yang bergerak di sekitar paras Magic Pivot 112.969 hari ini kemudiannya menunjukkan penurunan harga dan mencecah ke paras support 112.814 (MagicS1) menjelang pembukaan sesi pasaran Eropah. Jika harga terus menyambung penurunan ke paras lebih rendah, harga bakal menguji paras support 112.721 (MagicS2) yang menjadi paras tumpuan harga pada chart USD/JPY. Jika harga masih berjaya menembusi paras tersebut, jangkaan penurunan harga seterusnya akan menuju pula ke paras support sekitar 112.566 (MagicS3).
Sebaliknya, jika harga kembali membuat kenaikan semula, harga berkemungkinan akan melepasi paras resistance yang terhampir iaitu pada 113.062 (MagicR1) sebelum harga menuju pula ke paras resistance pada 113.217 (MagicR2) selepas berjaya mengatasi paras ketinggian harga pada dagangan semalam. Kenaikan harga yang masih berterusan bakal melihatkan harga mencapai paras ketinggian yang baru pada resistance 113.310 (MagicR3).
 Terus beri tumpuan kepada isu-isu global utama dalam pasaran semasa yang memberi kesan kepada perubahan pada sentimen dalam pasaran. Kawal dagangan penghujung minggu ini dengan melihat paras-paras yang menjadi tumpuan harga pada chart USD/JPY berpandukan pada indicator Moshed Magic Line.

Paras support: 112.814, 112.721, 112.566.
Paras resistance: 113.062, 113.217, 113.310.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jualan Runcit AS Bulan Julai Terjejas, Pertumbuhan Ekonomi Jadi ‘Tanda Tanya’!

Jualan runcit Amerika Syarikat (A.S) dilaporkan merosot lebih banyak daripada apa yang dijangkakan oleh para pakar pada bulan Julai kerana kekurangan pembelian kenderaan bermotor dan barangan lain. Walaubagaimanapun, perbelanjaan perkhidmatan mampu mendorong ekonomi untuk kekal berada pada fasa bertumbuhan yang kukuh pada suku ketiga.
Jualan runcit merosot 1.1% pada bulan lalu berdasarkan laporan yang dikeluarkan Jabatan Perdagangan pada hari Selasa. Jualan atas talian dilaporkan turut merosot berikutan Amazon mempercepatkan acara ‘Prime Day’ ke bulan Jun. Disisi yang berbeza, data bagi bulan Jun telah dinilai semula menunjukkan penjualan runcit meningkat 0.7% dan bukannya 0.6% seperti yang dilaporkan sebelum ini. Bacaan bulan Julai jatuh melebihi jangkaan para pakar ekonomi yang meramalkan penjualan runcit merosot 0.3%.
Pengeluaran kenderaan bermotor telah terhambat oleh kekurangan semikonduktor global. Kekurangan cip juga menghadkan pengeluarangan barangan isi rumah seperti peti ais.
 Menurut Sam Bullard, ahli ekonomi kanan di Wells Fargo (NYSE: WFC) di Charlotte, North Carolina berpendapat bahawa sektor permintaan masih kukuh, hanya sahaja penjualan kenderaan bermotor terus menurun sejak beberapa bulan kebelakangan ini kerana kekurangan semikonduktor.
Selain itu turut mempengaruhi kejatuhan jualan runcit ialah peningkatan jangkitan varian Delta yang memperlambat lonjakan perbelanjaan perkhidmatan. Pusat Kawalan dan Pencegahan Penyakit A.S. pada akhir bulan Julai telah menggesa orang Amerika yang diberi vaksin sepenuhnya untuk kembali memakai pelitup muka di tempat awam.
Tidak termasuk kereta, petrol, bahan binaan dan perkhidmatan makanan, penjualan runcit turun 1.0% bulan lalu setelah kenaikan 1.4% pada bulan Jun.
Harus dimaklumi bahawa penjualan runcit tidak merangkumi sebahagian besar perbelanjaan perkhidmatan. Indeks US dolar dilaporkan terus mengukuh berbanding matawag utama dengan kenaikan 0.35% kepada paras bacaan 92.945.


Lima News Ekonomi Yang Memberi Impak Tinggi Kepada Pasaran Minggu Ini (03-07 Julai)

Data ekonomi dari US akan menjadi perhatian utama pasaran minggu ini di mana data pekerjaan NFP akan dikeluarkan pada Jumaat.
Kecairan pasaran khususnya pada Selasa dijangka semakin berkurangan sempena cuti umum Kemerdekaan Amerika Syarikat. Selain itu, Kanada pula akan bercuti pada hari ini.
Komen dari pihak bank pusat akan terus diperhatikan minggu ini selepas perubahan retorik yang dibuat oleh ECB, BoE dan BoC minggu lalu. Pasaran akan mendapatkan lebih banyak klu dari bank pusat untuk dijadikan panduan dalam memandu pelaburan mereka, khususnya dalam suasana hasil-bon yang semakin meningkat.
Berikut merupakan lima peristiwa (event) yang akan menjadi fokus pasaran minggu ini:

Laporan data pekerjaan NFP (Jumaat, 8.30 pm)

Peningkatan jumlah pekerjaan pada bulan Mei adalah kurang daripada jangkaan yang menunjukkan penambahan semakin perlahan dalam pasaran buruh Amerika Syarikat.
Kadar pengangguran adalah penting untuk diperhatikan dengan kadar semasa semakin baik daripada sasaran dengan 4.3%.
Selain itu, seperti biasa average hourly earnings (purata gaji per/jam) akan menjadi fokus Federal Reserve sebagai petunjuk inflasi. Data ini penting kerana kenaikan dalam gaji pekerja akan menekan perbelanjaan ke atas seterusnya inflasi dalam negara.

Minit Mesyuarat The Federal Reserve (Khamis, 2 am)

The Fed dalam mesyuarat Jun telah mengundi untuk menaikkan kadar faedah kepada 1.25%. The Fed pada Jun menyatakan inflasi akan terus meningkat dalam jangka masa sederhana yang menunjukkan satu isyarat kukuh kenaikan inflasi, walaupun kenaikan agak lemah dalam jangka pendek.
 Pasaran akan memberi perhatian kepada komen keadaan pasaran kewangan dan sama ada faktor-faktor kelemahan data baru-baru ini hanyalah sementara.

Indeks PMI sektor pembuatan UK (Isnin, 4 pm)

Terdapat perubahan dalam retorik Bank of England (BoE) sejak beberapa minggu ini bahawa bank pusat akan mengurangkan pelonggaran polisi. Data inflasi sejak ahir-akhir ini melebihi jangkaan pasaran yang menunjukkan kenaikan inflasi berterusan.
Data positif oleh indeks PMI khususnya sektor pembuatan akan menjadi faktor yang menekan inflasi ke atas dalam masa terdekat ini.

Penetapan kadar Reserve Bank of Australia, RBA (Selasa, 12.30 pm)

Bank pusat Australia ini dijangka akan mengekalkan kadar faedah (cash rate) di paras semasa 1.50%. Kenyataan polisi akan menjadi fokus dengan perkembangan ekonomi yang semakin baik khususnya dalam pasaran buruh.
Walaubagaimanapun, data inflasi dilihat masih terhalang di mana terdapat bukti pasaran perumahan yang semakin perlahan. Sebarang komen atau kenyataan yang cenderung kepada pengetatan akan menjadi isyarat bahawa bank pusat yakin inflasi akan naik dalam jangka masa sederhana.

Perhimpunan kumpulan 20 negara, G20 (Jumaat-Sabtu)

Perhimpunan 20 negara ini akan berlangsung di Jerman dari 7 hingga 8 Julai yang penting kepada ekonomi global.
Perdagangan akan menjadi perhatian utama dengan pendirian Presiden Trump terhadap protectionism adalah penting kepada ekonomi dunia. Komen oleh menteri-menteri kewangan dan Gabenor bank pusat juga akan diperhatikan terutamanya berkaitan polisi monetari dan fiskal.
Isu geopolitik juga adalah perhatian penting dengan perjumpaan antara Presiden Trump dan Vladimir Putin.


Data NFP Makin Dekat, USD Takut Nak Ke Mana-mana

Kewaspadaan pelabur terpapar menjelang terbitan laporan pekerjaan NFP Amerika Syarikat, dengan kebanyakan mata wang terus bergerak mendatar pada sesi Eropah.
Berbanding kebanyakan mata wang utama, indeks dolar diperdagangkan sedikit berubah pada sekitar harga 103.50.
Kebimbangan terhadap kemungkinan AS akan ‘default’ akhirnya mereda selepas Senat meluluskan rang undang-undang untuk menaikkan siling hutang pada sesi Asia tadi.
Kini, perhatian pelabur terarah kepada data pekerjaan NFP AS yang akan dikeluarkan pada sesi New York untuk dijadikan petunjuk seterusnya kepada penetapan dasar Federal Reserve (Fed).
Ekonomi AS dijangka menambah sebanyak 193,000 pekerjaan pada bulan Mei, merosot daripada pertambahan 253,000 yang dilakukan pada April manakala kadar pengangguran diunjurkan meningkat kepada 3.5%.
 Melihat pergerakan pasaran lebih luas, mata wang euro dan pound didagangkan berlegar pada sekitar harga yang sama seiring dengan pergerakan US dolar yang mendatar.
Berbeza pula dengan dolar Aussie yang melihatkan peningkatan lebih tinggi dari paras terendah enam bulannya, disokong oleh jangkaan bahawa bank pusat Australia akan menaikkan kadar faedah lagi minggu depan.
Turut memaparkan pengukuhan adalah dagangan dolar New Zealand di tengah-tengah sentimen pasaran yang bertambah baik susulan penyelesaian dalam isu siling hutang AS.
Selain itu, dolar loonie juga menguat seiring dengan mata wang komoditi lain, di samping turut mendapat sokongan daripada kebangkitan dalam harga minyak mentah.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Kenyataan Trump Tentang Isu Huawei Kali Ini Pasti Tidak Digemari China

Perkembangan rundingan antara Amerika Syarikat dan China masih tetap menjadi tumpuan para pelabur dan laporan terbaru memaparkan isyarat yang positif untuk hala tuju rundingan selepas ini.
Kementerian Kewangan China menyatakan bahawa ketua rundingan dari kedua-dua pihak telah berbual melalui panggilan telefon dan bersetuju untuk mengadakan pertemuan pada awal Oktober di Washington bagi rundingan dagang yang terbaru.
Susulan kenyataan dari Kementerian Kewangan China tersebut, pejabat wakil rundingan Lighthizer dari Amerika Syarikat telah mengesahkan pada Khamis bahawa Setiausaha Perbendaharaan AS Steven Mnuchin dan Timbalan Presiden China Liu He telah berhubung melalui panggilan telefon untuk perbincangan tentang rundingan.
 Beliau juga menambah, perjumpaan rundingan akan berlangsung pada pertengahan September sebagai asas perkembangan rundingan yang selanjutnya.
Namun dalam pada berita positif tersebut yang mengurangkan kegelisahan para pelabur, terpalit isu yang berkaitan yang berpotensi menggugat sentimen rundingan.
Presiden AS Donald Trump mengeluarkan kenyataan berkenaan syarikat teknologi gergasi China, Huawei Technologies di mana isu penyenaraihitaman Huawei tidak akan dibincangkan dalam rundingan dagang bersama China.
Dalam komen beliau, Trump mengatakan isu tersebut melibatkan keselamatan negara dan Huawei menjadi satu kebimbangan terbesar buat ketenteraan mereka. Justeru, Amerika Syarikat tidak akan meneruskan urusniaga bersama Huawei lagi.


Kesan Sentimen Risk Off Hanya Sementara, Dolar Mengukuh Semula Berbanding Yen

Dolar mengukuh semula berbanding yen pada Jumaat selepas sentimen risk off yang dimainkan oleh Korea Utara melalui pelancaran ujian peluru berpandu balistik dilihat tidak memberi kesan jangka masa panjang kepada permintaan yen.
Dolar jatuh ke paras terendah harian ¥109.56 berbanding yen awal pagi tadi akibat ditekan permintaan yen yang naik selepas laporan pelancaran peluru berpandu Korea Utara dikeluarkan. Namun dolar kembali pulih semula ke paras ¥110.72 , naik 0.36% atau 45 pips daripada pembukaan harga setakat jam 3.30 petang.
Peluru berpandu Korea Utara yang dilepaskan hari ini terbang melepasi kepulauan di utara Hokkaido Jepun, jatuh jauh di lautan pasafik. Pegawai daripada Korea Selatan dan Jepun berkata ketegangan semakin meningkat selepas Pyongyang berjaya menjalankan ujian senjata berkuasa nuklear baru-baru ini.
Jepun yang mempunyai lebihan penyata imbangan tertinggi dunia sentiasa diperhatikan apabila ekonomi mengalami ketidakstabilan geopolitik dengan jangkaan Jepun akan menarik semula dana luar negeri mereka sekali gus akan menghentikan penjualan aset negara oleh pelabur asing.
Disebabkan itu, yen tetap beroperasi sebagai satu matawang safe haven walaupun geografi Jepun hampir dengan Korea Utara
 Sebahagian peserta pasaran mengatakan pasaran kewangan sekarang masih berbelah bahagi, kesan sentimen risiko daripada ujian peluru berpandu korea yang baru ini mungkin singkat.
Masashi Murata, ahli strategi kewangan untuk Brown Brothers Harriman di Tokyo berkata pasaran sudah menjangkakan Korea Utara melancarkan ujian ini bagi membalas sekatan ke atas Pyongyang oleh PBB.
Pasangan matawang USD/JPY dilihat tidak akan mengalami kejatuhan mendadak selepas ini terutamanya selepas data inflasi pengguna US semalam naik diluar jangkaan, menyokong pengukuhan dolar serta meningkatkan pandangan terhadap kenaikan kadar faedah Fed tahun ini.
Sterling kekal di paras tinggi $1.3434, naik 0.28% selepas meningkat ke paras 1.34 untuk pertama kali tahun ini semalam, merekodkan kenaikan 1.4% apabila bank pusat England menegaskan kemungkinan akan berlakunya kenaikan kadar faedah untuk pertama kali sejak 10 tahun lalu pada bulan akan datang.
Dapatkan Buku Analisis Fundemental Untuk Forex Trader untuk memahami lebih lanjut tentang risk event dalam pasaran


Matawang Eropah Kekal Lemah Selepas Rekodkan Penurunan Terbesar Harian Semalam

Matawang Eropah Pound Sterling dan dolar Euro ketara mengalami kejatuhan nilai dagangan dengan masing-masing merekodkan penurunan harian terbesar berbanding dolar Amerika Syarikat. Data ekonomi yang dikeluarkan semalam gagal mengukuhkan kedua-dua matawang tersebut.
Para pelabur pada sesi pasaran Eropah hari ini pula memberi tumpuan kepada data inflasi tahunan United Kingdom (UK) dan juga bacaan akhir inflasi di zon Eropah.
Data indeks harga pengguna di UK menepati ramalan pasaran apabila kekal di paras 2.0% untuk bulan Jun seperti bacaan bulan sebelumnya. Kos makanan dan minuman bukan beralkohol meningkat sementara harga perlahan pada kenderaan serta rumah dan utiliti.
Bacaan bulanan menunjukkan harga pengguna meningkat pada kadar sifar untuk Jun, seperti yang dijangkakan.
Kadar inflasi teras, tidak termasuk tenaga, makanan, alkohol dan tembakau, meningkat kepada 1.8% daripada paras terendah 2 tahun pada 1.7% di bulan Mei.
 Data input dan output bagi indeks harga pengeluar masing-masing mencatatkan penurunan lebih rendah berbanding jangkaan pasaran dan juga bacaan terdahulu.
Dagangan Pound Sterling tidak menunjukkan reaksi susulan data inflasi diterbitkan dengan pergerakan harga masih lemah berbanding matawang utama yang lain.
Seterusnya, tumpuan beralih pula pada bacaan inflasi tahunan zon Eropah. Bacaan akhir bagi indeks harga pengguna meningkat kepada 1.3% untuk bulan Jun, sedikit tinggi berbanding jangkaan angka yang kekal di paras 1.2% seperti bacaan sebelumnya.
Bacaan teras meningkat kepada 1.1% daripada 0.8% pada bulan sebelumnya namun telah dikemaskini kepada 1.1% selepas data dikeluarkan.
Bacaan yang sedikit positif dilihat menyokong dagangan Euro yang mengalami penurunan sejak dagangan semalam namun pergerakan harga dilihat masih lemah.
Fokus pelabur pada sesi New York malam ini pula adalah terhadap data inflasi di Kanada dengan jangkaan angka penurunan ketara oleh pasaran ekoran didorong oleh faktor penurunan pada komponen harga tinjauan IVEY PMI yang lalu.


Pergerakan Matawang Forex Pagi Ini

Dolar bergerak sedikit tinggi berbanding yen pada sesi Asia pagi Selasa ini dengan tumpuan di berikan pada data imbangan perdagangan China hari ini.
Pasangan matawang USD/JPY susut 0.12% kepad 110.61, manakala AUD/USD meningkat 0.27% kepada 0.7934 setakat jam 9.50 pagi.
China dijangka akan melaporkan kenaikan pada eksport sebanyak 10.9% bagi tahunan Julai, susut sedikit daripada laporan yang di keluarkan pada bulan Jun. Import pula di jangka meningkat kepada 16.6% daripada kenaikan 17.2% bulan lepas, dengan lebihan imbangan sebanyak $46.08 blion berbanding laporan pada bulan Jun.
Pada awal sesi pasaran pagi tadi, Jepun melaporkan akaun semasa mereka telah mencapai jumlah $935 billion yen pada bulan Jun, lebih daripada $814 billion yen bulan lepas, namun masih di bawah $1.654 trillion yen pada bulan Mei.
 Indeks US dolar yang mengukur kekuatan greenback berbanding enam matawang utama lain, susut 0.19% kepada 93.12
Semalam, dolar dilihat masih tidak berubah berbanding matawang lain berikutan data-data pekerjaan Jumaat lepas tidak dapat memberi sokongan yang banyak terhadap keyakinan para pelabur tentang perubahan kadar faedah bank pusat untuk tahun ini.
Berkata Bullard dalam ucapannya dalam Persidangan Koperasi Pemasaran Kapas Amerika 2017 di Nashville, “Tahap kadar polisi sedia ada ini di jangka akan kekal dalam masa yang terdekat”. Beliau menjangkan tiada perubahan pada polisi Fed tahun ini walaupun beliau terlibat secara langsung dengan perbincangan polisi bank pusat di Washington.
Beliau turut menyatakan para pelabur akan meneliti lebih dekat pada data-data yang bakal dikeluarkan pada minggu ini bagi mencari petanda-petanda penting terhadap perubahan monetari polisi seterusnya.
Sterling tidak mampu turun lebih jauh kerana masih terkesan dengan Brexit selepas parti konservatif akan melawan rang undang-undang bernilai $36 billion pound untuk meninggalkan Eropah.


Tak Sambung Naik, USD/CAD Gelincir Semula Bawah $1.3500

Pergerakan bullish harga pada carta pasangan mata wang USD/CAD tidak diteruskan pada awal minggu semalam ketika pasaran menyaksikan US dolar yang didagangkan suram.
Sentimen pasaran masih kekal tidak menentu dan gagal memberi arah yang jelas buat pergerakan harga, namun data indeks pengilangan New York yang diterbitkan merosot semalam telah mendorong penyusutan terhadap US dolar.
Ketika memulakan dagangan pada pembukaan sesi Asia di sekitar 1.35600, corak kenaikan tidak diteruskan sebaliknya harga memaparkan penurunan ke bawah zon 1.35000.
Penurunan 100 pips yang mencecah sekitar 1.34600 itu juga turut dilihat melepasi sokongan Moving Average 50 (MA50) pada rangka masa 1 jam di carta USD/CAD menandakan isyarat perubahan kepada trend bearish.
Namun corak kenaikan harga kembali dipaparkan pada hari ini (Selasa) menuju semula ke zon 1.35000.
Pelabur akan berwaspada menantikan data indeks harga pengguna (CPI) Kanada yang akan memaparkan kadar inflasi semasa di negara itu.
Data inflasi ini dijangka akan memberi impak besar terhadap pergerakan Loonie ekoran akan menjadi petunjuk bagi Bank of Canada (BOC) dalam menetapkan dasar monetari mereka selepas ini.
 Untuk jangkaan jika kenaikan harga berjaya melonjak melepasi semula zon 1.35000 dan halangan MA50, corak kenaikan minggu lalu berkemungkinan akan diteruskan kembali.
Kenaikan yang diteruskan dilihat akan menuju ke zon sasaran pada ketinggian 1.36500.
Namun jika harga yang menguji zon 1.35000 namun gagal melepasinya, penurunan lebih rendah boleh berlaku.
Harga bakal menuju paras 1.34000 terlebih dahulu sebelum menyambung penurunan lanjut ke zon support 1.33000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Perjanjian OPEC Gagal Mengimbangi Jumlah Peningkatan Pelantar Minyak Mentah di AS

Brent mentah menurun sekitar 5 peratus dari puncak tertinggi Januari selepas peningkatan aktiviti penggerudian di Amerika Syarikat telah memberi tekanan kepada usaha OPEC dalam mengurangkan jumlah bekalan minyak mentah bermula awal tahun ini.
Brent niaga hadapan, yang juga merupakan penanda aras antarabangsa bagi minyak mentah, diniagakan pada $55.25 setong. Angka ini diniagakan hampir tidak berubah daripada penutup terakhir sebelum ini.
WTI mentah berada pada $52.58 setong, menurun 5 sen dari paras sebelum ini.
Walau bagaimanapun, Brent mentah menjunam lebih 5 peratus pada awal Januari sementara WTI mentah jatuh lebih kurang 2.5 peratus. Keadaan ini juga membuktikan bahawa perjanjian yang diketuai oleh Pertubuhan Negara-negara Pengeksport Petroleum (OPEC) bagi mengurangkan pengeluaran sebanyak hampir 1.8 tong setakat ini tidak berupaya mengimbangi jumlah kenaikan pelantar di AS.
 Menurut Bank ANZ, peningkatan aktiviti penggerudian di Amerika Syarikat menambah tekanan kepada harga komoditi hitam.
Data dari Pentadbiran Maklumat Tenaga AS menunjukkan bahawa pengeluaran minyak mentah dari AS telah meningkat sebanyak 6.3 peratus sejak Julai lali kepada hampir 9 juta tong sehari.
Bank Goldman Amerika Syarikat menganggarkan bahawa pengeluaran minyak AS akan meningkat sebanyak 290,000 tong sehari pada tahun 2017 jika jumlah tunggakan di pelantar minyak yang masih menjalankan operasi masih diambil kira.

Sektor Automotif Jepun antara Yang Bakal Menjadi Topik Perbincangan Abe dan Trump dalam Pertemuan Februari Ini


Arab Saudi, UAE ‘Kacau’ Ketenangan Pasaran Minyak!

Kesepakatan Arab Saudi dan Emiriah Arab Bersatu (UAE) membawa kekecewaan kepada pedagang minyak selepas kedua-dua pengeluar itu dilaporkan telah mencapai kompromi mengenai peningkatan pengeluaran.
Arab Saudi akhirnya bersetuju untuk membenarkan UAE meningkatkan penanda aras pengeluaran minyaknya kepada 3.65 juta tong sehari. Mesyuarat OPEC+ dikatakan akan segera diatur untuk memformalkan perjanjian.
Perjanjian ini telah mendorong kejatuhan harga minyak, di mana kedua-dua penanda aras minyak mentah merosot lebih 2% pada sesi sebelum ini.
 Pada pembukaan sesi Eropah, niaga hadapan minyak mentah Brent masih didagangkan suram dengan susut 0.8% pada $74.15 setong dan WTI Amerika Syarikat pula turun 0.88% pada $72.50 setong.
Turut menambah kedukaan adalah apabila terdapat laporan yang mengatakan Iraq juga ingin meningkatkan penanda aras pengeluarannya, dan ini pastinya membawa khabar buruk kepada pelabur yang bimbang terhadap peningkatan bekalan di tengah ketidakpastian permintaan.
Sementara itu di Amerika Syarikat, bekalan minyak mentah terus menunjukkan pengurangan untuk minggu kelapan berturut-turut pada minggu lalu, tetapi stok petrol dan diesel dilaporkan meningkat, menurut data yang dikeluarkan Pentadbiran Maklumat Tenaga (EIA).
Dalam pada itu, rundingan mengenai perjanjian nuklear antara Iran dan AS tidak akan diteruskan dalam masa terdekat, menyebabkan pedagangan sedikit lega dengan peningkatan pengeluaran dari Iraq yang tidak akan terjadi.


ECB Kekalkan Kadar Faedah Dan Beri Petunjuk Pelonggaran Polisi Monetari Pada Bulan September!

Pada hari ini, Bank Pusat Eropah (ECB) telah mengambil keputusan untuk mengekalkan kadar faedah namun memberi petunjuk pelonggaran polisi monetari pada bulan September bagi menjana pertumbuhan ekonomi zon Eropah yang saban hari terpalit dengan perang dagang antara AS-China dan ‘hard’ Brexit.
Rincian keputusan ECB yang bersifat ‘dovish’ telah menyebabkan matawang Euro jatuh ke paras terendah 2 bulan lalu berbanding US dolar.
ECB mengekalkan kadar deposit pada -0.4% dan kadar pembiayaan semula pada 0% dalam minit mesyuarat seperti yang telah dijangka. Walaubagaimanapun, ECB telah membuat sedikit perubahan dalam petunjuk masa hadapan dengan menekankan bahawa perlunya untuk mengembalikan inflasi kepada paras 2%.
 Governing Council mengharapkan ECB mengekalkan kadar faedah pada paras sekarang atau lebih rendah bagi separuh tahun pertama 2020 dan memastikan inflasi mencapai sasaran.Kenyataan ‘atau lebih rendah’ sebelum ini tidak disebutkan dalam kenyataan bulan lepas.
ECB juga memberi petunjuk bahawa mereka berkemungkinan akan memulakan semula program pembeliam aset. ECB telah menugaskan komuniti dalaman agar menyediakan maklumat tentang kadar dan saiz yang sesuai dalam pembelian semula aset. Dalam masa yang sama komuniti ECB juga ditugaskan untuk menyediakan ukuran yang sesuai bagi memastikan pengurangan kadar faedah agar tidak memberi impak besar kepada keuntungan sektor perbankan.
Menurut penganalisis, ING, Carsten Brzeski, kita dapat menjangkakan bahawa mesyuarat bulan September ini bukan sahaja akan mengetengahkan satu ukuran namun beberapa ukuran. Penganalisis, Danske Bank pula berpendapat bahawa kenyataan ECB ini adalah sangat ‘dovish’ dan para pelabur harus menjangkakan ‘pakej penuh pada bulan September’.
Matawang Euro jatuh ke paras terendah sejak 2 tahun lalu selepas laporan diumumkan. Kini ECB didagangkan pada paras 1.1167 berbanding US dolar setakat jam 9.00 p.m.


Usd/Cad Tidak Banyak Berubah Sejak Sesi Dagangan Selasa

US dolar tidak banyak berubah berbanding Dolar Kanada pada Rabu selepas data sektor perumahan Kanada dikeluarkan sebentar tadi dengan kebimbangan dan perhatian pasaran kini terarah kepada risiko politik di Amerika.
Usd/Cad mencapai paras terendah 1.3424 dalam sesi awal dagangan New York yang merupakan paras terendah sejak 29 Mei.
Sentimen yang menyelubungi matawang greenback kekal tidak menentu menjelang keterangan James Comey di hadapan Kongres pada Khamis.
 Seperti yang telah dijelaskan, risiko politik dengan keterangan Comey esok akan memberi ancaman kepada pentadbiran Trump jika beliau menuduh Trump tentang dakwaan sebelum ini. Hal ini pula akan membawa kepada ketegangan di Kongres yang akan menyukarkan Trump menggubal undang-undang baru terutamanya percukaian.
Dalam data berlainan, Kanada merekodkan permit bangunan yang merosot sebanyak 0.2% pada April berbanding jangkaan kenaikan 2.4%. Sebelum ini permit bangunan merosot 4.9% pada Mac yang mana ia telah dikaji semula dari  kejatuhan 5.8%.
Berbanding matawang euro, dolar Kanada mengukuh dengan Eur/Cad menyusut 0.43% dan kini berada di sekitar 1.5095. Hal ini disebabkan laporan sebelum ini yang mengatakan ECB akan mengurangkan ramalan inflasi Zon Eropah ke sekitar 1.5% menjelang 2019 dalam penetapan kadar bank pusat Eropah yang juga akan berlangsung pada Khamis.


Jaga-Jaga! GBP/USD Berkemungkinan Bakal ‘Terjun’ Minggu Ini

Nampaknya Pound Sterling bakal mengalami kejatuhan nilai pada minggu ini. Apa sebenarnya faktor penyebab situasi tersebut?
Laporan bercanggah berkenaan perkembangan rundingan Brexit telah menambahkan lagi keraguan pelabur terhadap isu yang telah sekian lama berpanjangan ini.
Menurut sumber dari Kesatuan Eropah (EU), persetujuan telah dicapai berkenaan hak perairan yang sebelum ini menjadi penghalang kesepakatan rundingan.
Sebaliknya, di pihak UK pula, kerajaan Britain mendakwa kesepakatan masih lagi belum dicapai antara kedua-dua pihak. Rundingan akan bersambung pada minggu ini melibatkan Perdana Menteri UK Boris Johnson bersama Presiden Suruhanjaya Eropah Ursula von der Leyen.
Hal ini dilihat menjadi faktor menyokong penurunan semula harga pada carta pasangan GBP/USD, selepas harga kembali menutup dagangan di bawah paras 1.35000 semula di penghujung sesi New York pada Jumaat untuk mengakhiri dagangan minggu lalu.
Pada minggu lalu harga dilihat menguji zon resistance 1.35000 yang menjadi rintangan harga sejak Disember 2019, namun harga kembali turun semula selepas mencapai paras ketinggian terbaru sekitar 1.35400 sekaligus merekodkan paras tertinggi terbaru sejak Mei 2018.
 Namun, pada pembukaan sesi Asia di awal minggu ini melihatkan harga bergerak di bawah paras halangan Moving Average 50 (MA50) pada rangka masa 1 jam pergerakan harga memberi lebih petunjuk untuk trend menurun.
Sehingga dagangan yang bersambung ke sesi Eropah, harga dilihat turun ke paras sekitar 1.34000 menguji zon RBS (resistance become support) tersebut.
Jika penurunan lebih rendah melepasi zon RBS tersebut, harga dilihat akan meneruskan penurunan selanjutnya menuju zon RBS 1.33000.
Namun jika kenaikan harga kembali berlaku, zon resistance 1.35000 akan kembali diuji semula pada minggu ini dengan jangkaan paras ketinggian terbaru dicapai pada Jumaat akan turut dilepasi harga.
Lihat gambar carta pasangan mata wang GBP/USD di bawah untuk rujukan analisis teknikal anda.


Isu Perang Dagang Masih Tegang, Yuan dan Aussie Menyusut

Permulaan dagangan untuk minggu ini menyaksikan matawang safe-haven mengukuhkan kedudukannya sementara Yuan China dan dolar Australia menyusut pada sesi pasaran Asia hari ini berikutan ketegangan perang dagang terbaru antara Amerika Syarikat dan China.
Dua ekonomi gergasi dunia tersebut dilihat masih berada dalam kebuntuan dalam menyelesaikan rundingan dagang pada Ahad. Washington menuntut janji terhadap perubahan undang-undang China dan Beijing mengatakan mereka tidak akan menerima sebarang tawaran yang merugikan kepentingan mereka.
Ketengan perang dagang mula meningkat pada Jumaat lalu setelah Amerika Syarikat akhirnya telah pun menaikkan kadar tarif terhadap barangan import China yang bernilai $200 bilion dolar. China bertekad untuk bertindak balas namun belum memberikan maklumat yang lebih terperinci.
Presiden Donald Trump dan rakan sejawatannya dari China, Presiden Xi Jinping akan bertemu pada persidangan G20 di Jepun pada akhir Jun untuk meneruskan rundingan perdagangan.
 Dolar Australia yang sensitif terhadap perubahan sentimen dalam pasaran menunjukkan penurunan ekoran sentimen pasaran yang masih berisiko.
Matawang dolar Amerika Syarikat turut didagangkan lemah berikutan ketegangan perang dagang tersebut. Selain itu juga, bacaan pada kadar inflasi yang dikeluarkan pada Jumaat mencatatkan angka yang menurun.
Sementara, Pound Sterling pula masih kekal berada dalam kelompok dagangan yang berisiko ekoran rundingan Brexit tidak menunjukkan sebarang perkembangan yang meyakinkan. Data pertumbuhan GDP di UK yang dikeluarkan pada Jumaat turut mencatatkan kejatuhan.
Pelabur pula semakin meragui Perdana Menteri Theresa May untuk mencapai kesepakatan bersama parti pembangkang dalam usaha meneruskan pengunduran Britain dari Kesatuan Eropah.
Terus ikuti perkembangan isu-isu semasa dalam pasaran kewangan untuk anda lebih peka terhadap sebarang perubahan sentimen pasaran yang mempengaruhi pergerakan harga. Lihat juga data-data penting sepanjang minggu ini untuk rujukan analisis dagangan anda.


Perbelanjaan Pengguna Amerika Kukuh Pada Jun, US Dollar Menguat

Matawang US dollar membuat kenaikan selepas data inflasi tumpuan utama The Fed dikeluarkan pada Selasa. USD/JPY ketika ini sedang meneruskan kenaikan dengan USD/CAD terpantul dari paras terendah hari Selasa.
Perbelanjaan pengguna di Amerika Syarikat meningkat dengan kukuh pada bulan Jun di mana isirumah direkodkan berbelanja lebih banyak di restoran dan kemudahan kediaman. Ini menunjukkan satu asas yang kukuh dalam ekonomi menjelang suku ketiga tahun 2018.
Perbelanjaan pengguna yang mewakili hampir 70% daripada aktiviti ekonomi Amerika Syarikat meningkat 0.4% pada bulan lalu. Data sebelum itu pula dikaji semula kepada kenaikan daripada 0.2% kepada 0.5%.
Harga meningkat dengan perlahan pada bulan lalu di mana perbelanjaan penggunaan peribadi (personal consumption expenditure, PCE) yang tidak mengambil kira perubahan harga barangan yang volatile (turun-naik) hanya meningkat 0.1% lebih rendah daripada sebelum itu.
 Bacaan tahunan bagi Core-PCE meningkat 1.9% bagi bulan ketiga berturut-turut. Data Core-PCE adalah indikator inflasi keutamaan The Federal Reserve dalam mengukur tekanan inflasi di Amerika Syarikat. Bacaan data ini telah mencapai paras sasaran 2% bank pusat pada bulan Mac, pertama kali sejak Disember 2011.
Pertumbuhan Ekonomi GDP Kanada Naik 0.5% Lebih Dari Jangkaan
Pertumbuhan meningkat 0.5% pada bulan Mei lebih daripada jangkaan pasaran 0.3%. Dari tahun ke tahun, bacaan GDP naik 2.6% daripada 2.5% sebelum ini, lebih daripada jangkaan 2.3%.
Bank of Canada (BOC) telah menaikkan kadar faedahnya pada bulan ini yang merupakan kenaikan keempat dalam tempoh 12 bulan. Dijangka lebih banyak kenaikan kadar faedah selepas ini dengan data-data ekonomi semakin baik.


Fasiliti Minyak Arab Saudi Diserang Kumpulan Pemberontak Yaman!

Harga minyak mentah mencatatkan kenaikan pada permulaan dagangan minggu ini berikutan terkesan oleh serangan kumpulan pemberontak Yaman ke atas fasiliti minyak Arab Saudi pada hujung minggu lalu.
Dilaporkan bahawa serangan dron dilakukan oleh kumpulan militan Houthi Yaman di kawasan lapangan minyak di timur Arab Saudi pada Sabtu menyebabkan kebakaran pada loji gas. Insiden tersebut turut meningkatkan lagi risiko ketegangan di Timur Tengah namun syarikat Saudi Aramco menyatakan bahawa operasi pengeluaran minyak sama sekali tidak terjejas.
Selain itu juga, pasaran menantikan perkembangan rundingan dagang antara Amerika Syarikat dan China pada minggu ini pula. Sentimen rundingan yang dilihat semakin reda juga menjadi salah satu faktor yang mendorong kenaikan harga minyak berikutan kedua-dua ekonomi gergasi tersebut merupakan pengguna terbesar minyak dunia.
 Penasihat Ekonomi White House, Larry Kudlow mengatakan pegawai rundingan Amerika Syarikat dan China akan berbincang dalam tempoh 10 hari dan akan berunding untuk mengakhiri perang dagang yang berlarutan.
Kebimbangan terhadap risiko kemelesetan ekonomi walau bagaimanapun memberi bebanan terhadap harga minyak mentah.
Sementara itu, Organisasi Negara-negara Pengeksport Petroleum (OPEC) telah menurunkan unjuran pertumbuhan permintaan minyak global pada 2019 dengan 40,000 tong sehari kepada 1.10 juta tong sehari dan menunjukkan pasaran akan menghasilkan lebihan pada tahun 2020.
Turut menjadi kebimbangan, Jabatan Tenaga Amerika Syarikat pada minggu ini meningkatkan bilangan pelantar minyak untuk beroperasi buat pertama kali dalam tujuh minggu, walaupun kebanyakan pengeluar merancang untuk pengurangan perbelanjaan ke atas operasi penggerudian baru minyak mentah tahun ini.


Sentimen Terkini Pasaran Forex Setakat Pada Malam Ini

Matawang US dollar masih lemah berbanding beberapa matawang utama yang lain pada awal sesi New York. Namun, US dollar dilihat menguat berbanding Yen walaupun matawang Jepun berikutan kelemahan Yen disebabkan ketegangan yang semakin reda di Asia.
Indeks US dollar yang mengukur kekuatan matawang greenback berbanding matawang utama yang lain susut 0.49% setakat pada pukul 9.16 malam dengan matawang Euro kini terpantul semula selepas jatuh ke paras terendah 10 bulan yang lalu.
Major pair EUR/USD membuat kenaikan sebanyak 0.82% dengan GBP/USD naik sebanyak 0.32%. USD/JPY pula naik 0.13%, USD/CAD susut sebanyak 0.25% dengan USD/CHF membuat penurunan sebanyak 0.27%. AUD/USD dan NZD/USD masing-masing merekodkan kenaikan 0.40% dan 0.97%.
 Matawang paling kuat setakat ini adalah matawang NZD dan matawang paling lemah adalah Yen. Dengan menggabungkan matawang paling kuat dan lemah, pair NZD/JPY naik sebanyak 1.09% setakat pada pukul 9.19 malam.
Matawang NZD dilihat menguat sejak daripada sesi Asia dengan dibantu oleh komen meyakinkan daripada Gabenor Adrian Orr dan juga sentimen yang semakin baik di Asia selepas White House mengesahkan pertemuan Trump-Jong Un.
Antara sebab kenaikan NZD dan AUD juga adalah kejatuhan hasil-bon Amerika Syarikat yang menyebabkan pelabur melihat pelaburan bon di New Zealand dan Australia lebih menarik.
Kemelut politik Itali sedikit reda dengan matawang Euro ketika ini memulih semula daripada kejatuhan. Namun, pasaran melihat kenaikan itu hanyalah sementara kerana tiada penyelesaian yang konkrit setakat ini dalam politik Itali.


Markit: Sektor Pembuatan Jepun Bergerak Semakin Perlahan Pada Bulan Oktober

Aktiviti pembuatan Jepun berkembang perlahan pada bulan Oktober berbanding bulan sebelumnya dengan penurunan hasil pengeluaran dan tempahan baru. Hal ini menunjukkan permintaan berada di paras yang sederhana.
Indeks akhir PMI Jepun yang dikeluarkan oleh Markit jatuh ke paras 52.5 bagi bulan Oktober, susut sedikit berbanding bacaan 52.9 pada akhir bulan September
Bacaan indeks yang kekal di atas 50.0 menunjukkan sektor ini telah berkembang selama 14 bulan berturut-turut.
Joe Hayes, ahli ekonomi di IHS Markit berkata, “Walaupun bacaan menunjukkan peningkatan yang kukuh, namun sektor pembuatan Jepun dilihat semakin kehilangan momentum pada bulan Oktober selepas berjaya naik ke paras tertinggi empat bulan lalu pada bulan September.
 Faktor yang menyebabkan penurunan adalah hasil pengeluaran dan tempahan baru yang sedikit menyusut. Komponen pengeluaran PMI jatuh 52.6 berbanding bacaan 53.2 pada bulan lepas. Manakala indeks tempahan baru pula jatuh 52.4 daripada 53.4 pada bulan September.
Indeks yang mengukur jangkaan syarikat terhadap hasil pengeluaran akan datang jatuh ke paras 11 bulan terendah dengan bacaan akhir 57.5. Hal ini menunjukkan sentimen perniagaan semakin lemah  namun tetap bersama-sama mengikuti pertumbuhan ekonomi yang kuat pada tahun ini.
Ekonomi Jepun meningkat enam suku tahun berturut-turut pada April-Jun tahun ini, didorong oleh peningkatan perbelanjaan pengguna dan modal pelaburan yang mana merupakan paling lama sejak sedekad yang lalu.
Data yang terkini telah menunjukkan hasil eksport dan pengeluaran industri bergerak sedikit perlahan, namun ahli ekonomi kekal optimis bahawa pertumbuhan pasaran buruh dan pelaburan perniagaan akan terus mengukuh di masa hadapan.


Data Mengecewakan Gugat Rancangan ECB, Ini Jadi Pada Euro!

Pemain pasaran kini mengurangkan jangkaan untuk kenaikan kadar faedah daripada Bank Pusat Eropah (ECB) setelah diperlihatkan dengan data PMI pembuatan dan perkhidmatan Zon Eropah yang mengecewakan.
Aktiviti ekonomi di dua ekonomi terbesar Eropah mencatatkan kelembapan ketara dalam pertumbuhan pada bulan Jun, di mana sektor pembuatan Jerman dilaporkan merosot ke paras terendah hampir dua tahun.
Ini mencetuskan kebimbangan terhadap kemungkinan berlakunya kemelesetan yang boleh menjejaskan rancangan ECB untuk memulakan fasa pengetatan dasar monetarinya pada Julai.
 Susulan penerbitan data ini, mata wang euro merosot 0.6% berbanding US dolar, tergelincir sedikit di bawah harga 1.0500 pada sesi Eropah.
Dalam pada itu, Jerman telah memasuki fasa 2 pelan gas kecemasan tiga peringkatnya pada Khamis selepas kerajaan melihat risiko yang tinggi dalam kekurangan bekalan gas jangka panjang.
Sementara itu, mata wang pound pula sedikit merosot susulan bacaan data PMI pembuatan dan perkhidmatan UK yang tidak menunjukkan banyak perubahan dalam aktiviti ekonomi di negara itu pada bulan Jun.
Di samping itu, pelabur turut menyaksikan lonjakan semula US dolar pada sesi Eropah yang didagangkan lebih tinggi berbanding pesaing utamanya.


Menepati Ramalan, AUD/USD Sambung Penurunan Semula!

Seperti yang dijangkakan pada analisis semalam, pergerakan harga pada carta pasangan matawang AUD/USD kembali pamerkan penurunan semula pada sesi Eropah sehingga bersambung ke penghujung sesi New York setelah kenaikan pada awalnya dipamerkan pada sesi Asia.
Pelabur kekal berwaspada menjelang laporan data pekerjaan Australia yang akan diterbitkan pada Khamis dengan jangkaan peningkatan yang lemah untuk pertambahan pekerjaan di bulan Julai serta kadar pengangguran diramalkan akan meningkat.
Memberi tekanan pada sesi Asia pagi ini, data ekonomi yang diterbitkan turut tidak memihak terhadap dolar Aussie. Sentimen pengguna tinjauan Westpac menunjukkan angka yang menurun manakala indeks harga upah untuk suku kedua di Australia turut mencatatkan penurunan lebih rendah berbanding jangkaan.
Ini berkemungkinan akan meningkatkan lagi jangkaan untuk bacaan yang lemah pada laporan pekerjaan Australia yang terbaru.
Selain itu juga, penurunan harga pada carta AUD/USD turut didorong oleh pengukuhan semula US dolar pada sesi New York selepas menunjukkan penyusutan pada sesi sebelumnya susulan berita pendaftaran vaksin Coronavirus pertama di dunia yang dihasilkan di Rusia.
Namun, data indeks harga pengeluar (PPI) AS semalam mencatatkan angka yang meningkat memberikan keyakinan kepada para pelabur bahawa data inflasi AS yang akan diterbitkan pada malam ini akan turut meningkat sekaligus akan terus menyokong pengukuhan US dolar.
 Pergerakan harga pada carta AUD/USD yang bergerak di bawah paras halangan Moving Average 50 (MA50) menguatkan lagi jangkaan pelabur untuk harga meneruskan penurunan berkemungkinan bakal menuju ke paras sokongan pada 0.70800.
Penurunan lebih rendah akan menuju pula pada zon RBS (resistance become support) tumpuan di atas paras 0.70000.
Namun jika harga kembali membuat kenaikan semula, paras rintangan 0.71800 semalam akan diuji semula.
Melepasi paras tersebut akan mendorong harga meneruskan kenaikan menuju paras resistance semasa iaitu pada 0.72400 yang diuji minggu lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jualan Runcit Australia Melonjak Lebih Dari Jangkaan Pasaran

Jualan runcit Australia melonjak semula lebih dari jangkaan pada April selepas kemerosotan dua bulan berturut-turut sebelum ini.
Jualan runcit meningkat sebanyak 1% pada April berbanding kejatuhan 0.2% pada bulan sebelum itu seperti yang dilaporkan oleh Biro Statistik Australia. Jangkaan bagi data kali ini ialah kenaikan 0.3%.
Jualan dalam komponen makanan meningkat 0.2%. Manakala jualan di kedai kafe dan restoran naik 0.4%.
Tren jualan meningkat di wilayah-wilayah seperti Victoria, New South Wales, South Australia, Sydney dan Tasmania.
 Dolar Australia naik 0.2% sejurus selepas data ini dikeluarkan pukul 9.30 pagi tadi ke paras 0.7454 sebelum menjunam semula ke paras rendah.
Jangkaan terhadap perbelanjaan runcit semakin merosot tahun ini dengan data-data suku pertama menunjukkan perdagangan runcit sebagai salah satu daripada sektor yang banyak mengalami kejatuhan.
Dalam laporan berlainan, NAB (National Australia Bank) menyatakan Australia berhadapan dengan “kemelesetan runcit,” di mana industri ini berkembang pada kadar yang terendah sejak lebih dari empat tahun lalu.
“Data kali ini mengukuhkan data-data sebelum ini yang juga menunjukkan gambaran yang kurang memberangsangkan dalam pertumbuhan perbelanjaan pengguna pada suku pertama,” kata Ketua Penganalisis Ekonomi NAB, Alan Oster dalam laporan yang dikeluarkan pada Rabu.


Dalam Tempoh 3 Minggu, USD/JPY Telah Catat Penurunan Sekitar 650 Pips!

Selepas pemotongan kecemasan kadar faedah oleh Federal Reserve (Fed) pada Selasa lalu sehingga 50 mata asas kepada 1.25%, penganalisis ekonomi menjangkakan bakal ada penurunan lagi kadar faedah oleh Fed pada mesyuarat yang akan datang.
Matawang US dolar terus bergerak lemah susulan tindakan pelonggaran polisi oleh bank pusat tersebut dan tumpuan kini terarah pula pada laporan data pekerjaan NFP Amerika Syarikat malam ini.
Pasaran menjangkakan pertambahan pekerjaan untuk bulan Februari menurun setelah lonjakan pada bacaan Januari lalu. Purata gaji per jam diramalkan sedikit meningkat manakala kadar pengangguran dijangka kekal.
Jika dilihat pergerakan harga pada carta pasangan matawang USD/JPY, harga kekal meneruskan penurunan sepanjang minggu ini ke paras terendah terbaru 6 bulan.
Harga telah mencatatkan sekitar 650 pips penurunan sejak dagangan Februari.
Pada dagangan semalam, harga yang bergerak mendatar di sekitar paras 107.400 sejak hari sebelumnya, telah berjaya membuat penurunan melepasi paras terendah mingguan sehingga penurunan terendah pada sesi New York mencecah 105.970.
 Menyambung dagangan pada sesi Asia hari ini, harga menyambung penurunan ke paras terendah terbaru sekitar 105.750 pada awal sesi sebelum bergerak perlahan sehingga ke sesi pasaran Eropah.
Matawang Yen juga gagal memberikan tekanan terhadap US dolar yang lemah ekoran ekonomi Jepun turut terkesan oleh ancaman wabak Coronavirus yang mendorong bank pusat Jepun mempertimbangkan pelonggaran dasar lebih lanjut.
Jika harga kekal membuat penurunan lebih rendah, harga berkemungkinan menuju paras support sekitar 104.800, mencatatkan paras terendah terbaru sejak dagangan Ogos 2019.
Namun jika kenaikan harga berlaku, harga akan menguji paras halangan Moving Average 50 (MA50) dan juga paras 107.400 pada zon SBR (support become resistance). Kenaikan lebih tinggi akan menuju pula resistance 108.300.
Laporan data pekerjaan NFP pada malam ini berkemungkinan akan mempamerkan pergerakan drastik harga dan memacu arah pergerakan bagi matawang US dolar dengan lebih jelas.
Lihat gambar carta pasangan matawang USD/JPY di bawah untuk rujukan analisis teknikal anda.


Hati-Hati! Momentum Penurunan EUR/USD Semakin Perlahan

US dolar semakin bergerak perlahan selepas mengukuh ke paras tertinggi minggu menjelang laporan data pekerjaan NFP Amerika Syarikat (AS) di penghujung minggu ini.
Sentimen pasara dilihat masih berisiko dengan pasaran saham Wall Street ditutup bercampur-campur. Indeks Dow Jones menutup pada rekod ketinggian terbaru, sementara Nasdaq merosot dengan kejatuhan saham-saham teknologi.
Hasil perbendaharaan 10-tahun AS juga susut turut memberi kesan penurunan nilai buat US dolar.
Data tinjauan PMI perkhidmatan AS yang diterbitkan pada sesi New York semalam juga gagal menyokong momentum pengukuhan US dolar sebelum ini.
Mata wang Euro dilihat gagal untuk manfaatkan situasi untuk mengukuh walaupun US dolar telah mula bergerak perlahan ekoran kewaspadaan pelabur.
Pergerakan harga pada carta pasangan mata wang EUR/USD masih menunjukkan trend penurunan sejak penghujung minggu lalu.
Namun momentum penurunan harga semalam semakin perlahan dan harga mendatar di zon support 1.2000.
 Penganalisis menjangkakan harga masih akan meneruskan penurunan selagi bergerak di bawah paras halangan Moving Average 50 (MA50) pada rangka masa 1 jam pergerakan harga di carta EUR/USD tersebut.
Sasaran penurunan lebih rendah harga dilihat pada zon support 1.19000 untuk mencatatkan paras terendah terbaru 3 minggu.
Sebaliknya jika situasi kenaikan harga berlaku dan harga bergerak melepasi halangan MA50, pelabur akan bersiap sedia untuk perubahan trend bullish.
Kenaikan awal akan menuju zon SBR (support become resistance) 1.20600-1.20900 yang gagal ditembusi ketika diuji pada awal minggu ini.
Seterusnya, paras resistance 1.21500 yang dicapai pada minggu lalu akan menjadi destinasi tumpuan pada kenaikan yang diteruskan.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Kenapa Dengan USD? Tiba-tiba Terjun!

USD merosot pada sesi Eropah
Data & minit mesyuarat FOMC jadi tumpuan
Dolar Aussie canak 2% susulan laporan China

Pelabur sekali lagi diperlihatkan dengan pergerakan pasaran yang tidak menentu pada sesi Eropah yang memperlihatkan junaman US dolar.
Ketika penulisan, indeks dolar yang mengukur kekuatan dolar greenback merosot 0.7% pada sekitar harga 103.93.
Raja mata wang itu, sebelum ini mendapat sokongan untuk melonjak pada Selasa yang menyaksikan kebanyakan mata wang menjunam parah.
Namun, situasi sebaliknya berlaku pada sesi dagangan hari ini yang memaparkan lonjakan mata wang utama, khususnya dolar Aussie yang melantun lebih 2%.
 Pengukuhan dolar Aussie dikaitkan dengan laporan terbaru bahawa China sedang mempertimbangkan untuk menamatkan sebagian sekatannya terhadap import arang batu Australia.
Pada masa yang sama, kekuatannya juga didukung oleh kelemahan dolar greenback, yang turut disusuli oleh peningkatan dolar New Zealand sekitar 1.5%.
Sementara itu di Eropah, mata wang euro menokok 0.7%, manakala pound sterling pula menguat 0.9% susulan penyusutan US dolar.
Dagangan yen turut mendapat manfaat dengan mencatatkan peningkatan kira-kira 0.6% di tengah-tengah jangkaan bahawa Bank of Japan (BOJ) akan keluar dari dasar yang sangat longgar tidak lama lagi.
Umumnya, masih tiada faktor yang jelas menjadi penggerak kepada pasaran dengan volatiliti harga yang tinggi terus mencetuskan ketidaktentuan dalam pergerakan mata wang.
Data pembuatan Amerika Syarikat dan laporan minit mesyuarat yang dijadualkan terbit pada sesi New York, kini menjadi tumpuan utama pasaran.


US Dollar Tambah Tertekan Dengan Komen Dari Donald Trump!

US Dollar menjunam dengan mendadak ke paras terendah dalam tempoh lima bulan berbanding yen dalam sesi Asia pada Khamis. Junaman itu disaksikan selepas Presiden AS, Donald Trump ‘membantu’ penurunan matawang gergasi tersebut selepas menyifatkan momentum US Dollar terlalu kuat buat masa ini.
Trump sebelum ini memberitahu Wall Street Journal bahawa beliau lebih suka Fed untuk mengekalkan kadar faedah pada tahap yang rendah kerana menganggap matawang US Dollar yang terlalu kuat akan merugikan syarikat Amerika di luar negara.
Komen tersebut juga dikaitkan dengan retorik perlindungan perdagangan yang diperjuangkan oleh Trump yang juga merupakan salah satu ancaman kepada peningkatan US Dollar.
Menurut ahli strategi matawang kanan di Barclays, pandangan Trump tersebut telah menambah tekanan buat Greenback.
 US Dollar dinilai menjunam kepada 108.92, iaitu nilai terendah dalam tempoh lima bulan sekali gus merekodkan junaman sebanyak 1.8 peratus minggu ini berbanding Yen.
USD/JPY, 30 minit
Dalam sesi ini juga, Euro dinilai dalam dagangan yang agak stabil pada $1,0669.
Sementara itu, Dollar Australia pula kembali bangkit selepas kejatuhan US Dollar. Aussie dinilai meningkat sebanyak 0.20 peratus dalam sesi ini dan berundur daripada sesi terendah dalam tempoh tiga minggu sebelum ini.
US Dolar Menjunam, Semua Disebabkan Komen Terbaru Trump!


Data Ekonomi China Tak Beri Kesan, USD/CAD Nantikan Pula Data Inflasi Kanada

Dagangan komoditi minyak mentah bercampur pada hari ini berikutan reaksi pasaran terhadap data China yang diterbitkan menyaksikan pertumbuhan ekonomi yang lemah untuk suku terakhir 2022.
Ini memudarkan prospek permintaan terhadap emas hitam itu dan akan turut mempengaruhi pergerakan bagi mata wang dolar Kanada yang sensitif terhadap pasaran minyak.
Dolar Kanada juga dilihat akan dipacu oleh terbitan data indeks harga pengguna (CPI) Kanada pada sesi New York malam ini yang akan diberi tumpuan oleh bank pusat.
Penurunan kadar inflasi boleh mendorong Bank of Canada (BOC) untuk meneruskan langkah memperlahankan pengetatan dasar monetari sekaligus menambahkan tekanan terhadap mata wang Loonie dalam pasaran.
Jika diperhatikan pergerakan harga di carta pasangan mata wang USD/CAD, harga mendatar sejak minggu lalu bersambung ke minggu ini selepas kejatuhan di bawah zon 1.35000 sebelum ini.
Harga pada hari ini perlahan mendatar di zon 1.34000 dengan pelabur masih menantikan isyarat lebih jelas bagi arah harga selanjutnya.
Harga yang bergerak di atas paras sokongan Moving Average 50 (MA50) menjadi isyarat awal pergerakan trend bullish, namun masih awal untuk dinilai pelabur.
 Sekiranya lonjakan berlaku, harga dilihat akan menguji rintangan pada zon SBR (support become resistance) pada 1.35000.
Jika berjaya dilepasi, harga akan menyambung kenaikan lebih tinggi menuju pula zon ketinggian pada 1.36600 yang telah dicapai pada awal Januari lalu.
Namun sekiranya berlaku terjunan harga pula, penurunan akan terarah ke zon sokongan pada 1.33000 yang hampir dicecah minggu lalu.
Penurunan lebih rendah akan catatkan paras terendah terbaru 9 minggu dengan zon tumpuan seterusnya adalah pada 1.32000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Jadi Sebenarnya Pada USD Sampai Mencanak Naik?

Dolar greenback meneruskan momentum pengukuhan selepas melonjak dengan ketara pada sesi sebelum ini, dengan tumpuan pasaran kini difokuskan kepada penerbitan laporan minit mesyuarat FOMC pada awal pagi Khamis.
Laporan minit tersebut akan dijadikan petunjuk kepada pelabur mengenai bila Federal Reserve (Fed) akan mula mengurangkan pembelian bon atau pengetatan dalam dasar monetarinya.
Terdahulu, pasaran telah diperlihatkan dengan bacaan data PMI perkhidmatan AS tinjauan ISM yang bukan sahaja menunjukkan bacaan lebih lemah daripada dijangkakan, tetapi paling rendah dalam tempoh empat bulan. Ini secara tidak langsung menandakan pertumbuhan ekonomi AS yang masih perlahan.
Hal ini mendorong kemerosotan dalam pasaran saham Wall Street pada sesi New York dan memberi peluang kepada dolar greenback untuk mencatatkan keuntungan lebih tinggi, walaupun hasil perbendaharaan AS 10 tahun menjunam ke paras terendah sejak Februari.
 Indeks dolar yang mengukur kekuatan dolar greenback berbanding sekumpulan matawang utama didagangkan lebih kukuh pada 92.53.
Matawang euro kembali menjunam ke paras terendah hampir 3 bulan berbanding USD selepas menyaksikan penurunan dalam sentimen ekonomi di Jerman pada bulan Julai, hasil tinjauan ZEW.
Sementara itu, matawang pound bertahan di atas harga 1.3800 berbanding USD setelah ditolak jatuh pada sesi sebelum ini, ketika jangkaan Menteri Kesihatan UK, Sajid Javid membimbangkan pelabur, dengan mengatakan bahawa kes baru Covid-19 di UK akan melonjak di atas 100,000 sehari tidak lama lagi.
Matawang komoditi turut terjejas teruk berikutan kebangkitan semula USD, dengan memadamkan sepenuhnya keuntungan yang telah dicatatkan pada awal minggu ini.


Draghi Kata Tiada Sebab Untuk Mengubah Pendirian ECB

Presiden ECB Mario Draghi berucap di Madrid sebentar tadi dan masih lagi mengekalkan nada ucapan ‘dovish‘ beliau seperti sebelum ini yang dapat kita lihat diterjemahkan ke dalam pasaran matawang dengan Eur/Usd melemah walaupun terhad.
Dalam ucapan beliau, Draghi mengatakan  berdasarkan penilaian semasa terhadap kesan sampingan kepada ekonomi menunjukkan tiada sebab untuk ECB mengubah pendirian yang telah diberikan semasa kenyataan polisi dalam sidang media sebelum ini.
“Apabila kita memperkenalkan instrumen polisi ‘unconventional’ adalah bagi mencapai semula kepada sasaran inflasi dan kita sedar instrumen baru yang digunakan boleh menyebabkan banyak kesan sampingan lebih banyak daripada instrumen konvensional,” kata Draghi.
 “Suasana makroekonomi semakin baik,” kata Draghi. Polisi monetari yang digunakan beberapa tahun lalu telah terbukti efektif dalam memulihkan ekonomi dengan kukuh di semua wilayah dan sektor.
Walaubagaimanapun, Draghi berkata suasana semasa memerlukan kita untuk terus meneliti tiga perkara penting ini yang termasuk: kesan kepada pengambilan risiko dalam pemberian pinjaman oleh bank, impak kepada keuntungan bank dan juga impak kepada institusi pelabur.
Dari segi komen beliau terhadap inflasi, beliau masih menyatakan tren kenaikan inflasi asas masih belum kukuh dan sejajar dengan komen yang dibuat oleh Peter Praet awal hari ini di mana ECB memerlukan lebih banyak data untuk mengurangkan rangsangan monetari.


Aliran Dana ke Pasaran Jepun Merosot Minggu Lalu

Aliran modal ke dalam pasaran saham dan bon Jepun berkurangan minggu lalu, manakala pelaburan asing ke dalam pasaran saham Jepun jatuh seperti yang ditunjukkan oleh data dari Kementerian Kewangan pada Khamis.
Pelaburan bon oleh rakyat Jepun ke luar negara susut 1.13 trillion Yen pada minggu berakhir 03 Mac berbanding kejatuhan 206.8 billion Yen yang direkodkan pada minggu sebelum itu.
Pelabur asing di Jepun pula melepaskan 167.1 billion Yen pegangan saham pada minggu sama berbanding penjualan 260.9 billion Yen pada minggu sebelum itu.
Pelabur-pelabur Jepun sejak tiga bulan lepas telah menggantikan pelaburan mereka di pasaran bon Perancis kepada pegangan bon Jerman berikutan perkembangan politik di Perancis ketika ini yang akan menghadapi pilihanraya tidak lama lagi.
 Data terbaru oleh Kementerian Kewangan Jepun menunjukkan pelabur-pelabur Jepun mengeluarkan dana berjumlah 34.9 billion Yen dari pasaran bon Perancis.
Di Jepun, pasaran ekuiti telah membuat peralihan yang mendadak sejak awal bulan ini selepas menguat pada bulan sebelumnya. Hal ini banyak disokong oleh sentimen di Wallstreet ketika ini. Pemulihan ekonomi Jepun juga agak mengecewakan pelabur-pelabur dengan perbelanjaan pengguna terus menyusut sejak Januari.
Pelabur Jepun kini memberi perhatian kepada penetapan kadar oleh The Fed minggu depan yang mana FOMC dijangka menaikkan kadar pertama sejak mesyuarat Disember 2016. Pengetatan polisi sepatutnya akan menguatkan US dolar dan menjadikan Yen lebih murah.
Kelemahan Yen adalah tujuan Bank Pusat Jepun (BoJ) bagi menyokong sektor pembuatan dan eksport negara itu. Perdagangan menyumbang secara positif kepada pertumbuhan ekonomi pada suku keempat, satu isyarat bahawa kelemahan Yen sudah mula menampakkan kesan positif.


Isu Minyak Mentah Antara yang “Kontroversi” Minggu Ini

Lambakan produk yang ditapis semakin membimbangkan berikutan tinjauan yang semakin suram bagi pasaran minyak mentah US untuk baki tahun 2016 dan jangka masa separuh pertama bagi tahun 2017. Traders memberi amaran pada minggu ini kerana spread yang terlalu besar antara harga jangka pendek dan jangka panjang dalam tempoh 5 bulan.
Bekalan minyak mentah kekal tidak berganjak sepanjang musim panas, menyebabkan US Oil Futures mencecah tahap terendah sejak Februari. Masalah lain, seperti gangguan bekalan dan isu pemotongan bekalan juga mengakibatkan spread diperketat pada Mei.
Lebih membimbangkan apabila jumlah bekalan minyak mentah yang tidak terjual terus meningkat. Tambahan pula, jangkaan kajian semula terhadap pengeluaran minyak mentah telah memyebabkan sebilangan peniaga membuat jangkaan penurunan harga pada akhir 2016 dan awal 2017.
West Texas Intermediate (WTI) futures bagi penghantaran bulan September juga didagangkan pada harga diskaun sebanyak $2.23 untuk penghantaran bulan Disember pada Rabu  dan diklasifikasikan sebagai yang terbesar tahun ini.
Jumlah dagangan juga melonjak, mencecah rekod tertinggi iaitu melebihi 19,000 kontrak, atau kira-kira 19 juta tong minyak.
Diskaun bagi kontrak WTI Disember 2016 dan juga Disember 2017 menjarak ke tahap $4.11 minggu lalu. Pada Rabu lalu, ia juga diniagakan ke nilai $3.92 dengan jumlah dagangan melebihi 15,000 lot.
Mei lalu, angka spread telah mengecil kepada 50 sen.
Trader dari Carolina Utara berkata, pasaran dilihat bertumpu kepada isu bekalan petrol yang masih tiada kesudahan pada separuh ke-2 tahun 2016. Hal ini sekali gus menyebabkan gelombang lebihan bekalan minyak mentah.
 Ini bagaimanapun dilihat sebagai kebimbangan jangka pendek dan dijangka bakal memberi lebih banyak tekanan pada masa akan datang.
Inventori minyak mentah juga telah menurun ke tahap 9 minggu berturut-turut pada 519.5 juta setong. Penurunan itu pada tahap tertinggi dalam sejarah sepanjang tahun ini, kata US Energy Department.
Andrew Lebow, rakan kongsi kanan di Commodity Research Group di Darien, Connecticut berkata, “Pasaran dijangka mengalami kejutan disebabkan kesukaran pengeluaran stok minyak mentah.” Beliau juga berpendapat bahawa penyelenggaraan kilang penapisan akan memburukkan lagi keadaan.
Pada minggu lalu, sejumlah 241 juta tong petrol masih berada di dalam tangki simpanan. Ini merupakan jumlah minima yang perlu ada di dalam simpanan bagi menghadapi waktu kemuncak penggunaan petrol di Amerika Syarikat.
Sesetengah refiners juga telah mengurangkan pengeluaran disebabkan penurunan margin petrol.
Sementara itu, penggali minyak US telah menambah 32 pelantar pada awal Jun, juga merupakan peningkatan tertinggi dalam tempoh 9 minggu sejak musim panas yang lalu.
Jumlah diskaun bagi futures untuk penghantaran bulan Jun 2017 sehingga Disember 2017 minggu lalu mencecah kadar yang lebih tinggi semenjak Februari, iaitu pada $1.66. Apa yang pasti, traders dan brokers berpendapat bahawa hedger memainkan peranan penting dalam meletakkan tekanan terhadap kontrak dan spread bagi tahun 2017.
Minggu lalu, Laredo Petroleum berkata kira-kira 2 juta tong minyak telah dilindungi dari risiko perubahan harga bagi tahun 2017.  Kebanyakan syarikat juga dilihat cuba mengunci keuntungan sekarang berikutan kebimbangan terhadap risiko lain. Setelah meningkat kepada $51 setong pada awal Jun lalu, harga kekal ke paras $44.94 setong pada hari Rabu.
Seorang broker di London juga menyifatkan perkara ini sebagi menakutkan jika pengeluar menghentikan pengeluaran walaupun pada harga semasa yang rendah. Beliau juga menambah, isu lebihan bekalan ini dijangka akan berterusan.


Bendung Penurunan Harga, GBP/USD Pamer Lonjakan 150 Pips!

Walaupun masih dibelenggu pelbagai risiko sejak minggu-minggu sebelum ini, namun Pound Sterling berjaya pamerkan pengukuhan pada dagangan awal minggu ini.
Situasi tersebut dilihat bertentangan dengan kebimbangan yang disampaikan oleh Perdana Menteri UK Boris Johnson berikutan peningkatan kes jangkitan Covid-19 varian Delta yang akan terus menjejaskan rancangan pembukaan ekonomi.
Pengukuhan US dolar sebelum ini yang suram di awal minggu turut memberi ruang terhadap Pound untuk meningkat semula dalam pasaran.

Pada carta harga pasangan mata wang GBP/USD, pelabur menyaksikan lonjakan sekitar 150 pips di awal minggu dari zon support 1.38000 sehingga melepasi paras 1.39000.
Selepas penurunan harga minggu lalu ke zon support 1.38000, harga kembali melonjak semula di awal minggu dan melepasi halangan Moving Average 50 (MA50) pada rangka masa 1 jam carta GBP/USD membuatkan pelabur berwaspada terhadap isyarat awal perubahan trend semula.
 Selepas mencapai paras ketinggian sekitar 1.39350 semalam, sesi Asia pada pagi ini (Selasa) melihatkan harga susut sedikit ke paras 1.39000.
Jika kenaikan harga diteruskan, harga dilihat akan menguji paras tumpuan 1.40000 sebelum sasaran kenaikan lebih tinggi adalah pada zon SBR (support become resistance) 1.41000 semula.
Sebaliknya jika situasi kenaikan harga di awal minggu hanya pembetulan harga (correction), harga bakal menyambung semula penurunan untuk melepasi zon support 1.38000.
Sasaran penurunan lebih rendah akan menuju pula ke paras sekitar 1.37000 yang merupakan zon sokongan harga pada dagangan Mac dan April yang lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukah EUR/USD Tembusi $1.16000 Kembali Pada Awal Minggu?

Meskipun data penjualan runcit Amerika Syarikat (AS) bagi bulan September yang diterbitkan positif, ia masih lagi gagal untuk merancakkan pergerakan matawang USD pada penutup dagangan minggu lalu.
Pelabur dilihat terus menantikan perkhabaran yang terbaharu mengenai jangkaan untuk pengetatan dasar polisi (tapering) yang akan dilaksanakan oleh Federal Reserve (Fed) seawal November.
Berikutan faktor-faktor tersebut serta walaupun disokong oleh beberapa data positif, matawang USD kekal goyah untuk meneruskan aksi cemerlang setelah harga mencapai paras tertinggi 2021.

Pada carta harga pasangan matawang EUR/USD, harga dilihat sedikit bergelut untuk terbang lebih tinggi apabila harga masih lagi gagal untuk terus menembusi zon SBR (support become resistance) 1.16000.
Pergerakan harga juga tampaknya kembali mempamerkan penyusutan dan berlegar-legar di bawah paras halangan Moving Average 50 (MA50) pada rangka masa 1 jam untuk isyarat awal trend bearish.
Memasuki ke sesi Asia pada hari ini (Isnin) di kala pembukaan dagangan minggu ini harga nampaknya terus memulakan aksi junaman setelah mencapai paras tertinggi sekitar 1.16200 pada minggu lalu.
 Paras rintangan 1.16000 masih kekal menjadi paras tumpuan untuk sekali lagi diuji bagi para pelabur dapat memperlihat arah pergerakan harga seterusnya yang lebih memberangsangkan.
Sekiranya harga berupaya menembusi paras rintangan itu, harga dijangka bakal menuju ke zon SBR pada 1.17000 dan akan meyakinkan pelabur untuk harga memberi petunjuk perubahan trend bullish.
Namun jika pergerakan harga terus mengekalkan penyusutan, paras terendah 2021 sekitar 1.15300 yang dicecah pada minggu lalu akan sekali lagi diuji.
Penurunan harga yang lebih rendah melepasi paras tersebut juga bakal memperlihatkan harga terus mencatatkan paras terendah terbaharu 2021.
Lihat gambar carta harga pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengakhiran Tahun 2022 Indah? Inflasi Malaysia Mendatar Pada 4%

‘Okaylah, bolehlah. Menuju 2023 tempang sikit je.’
Indeks harga pengguna (CPI) Malaysia pada November mencatat perkembangan 4%, bacaan sama ketika Oktober lalu.
Ia juga menandakan inflasi negara kekal rendah untuk 3 bulan berturut-turut daripada puncak 4.7% pada Ogos 2022.
Bagi tempoh 11 bulan pertama 2022, inflasi tampak meningkat 3.4% berbanding 2.3% dalam tempoh sama tahun lepas.
 Ikuti ringkasan data inflasi bulan November yang dikeluarkan oleh Jabatan Statistik Negara (DOSM) di bawah.

Kategori makanan dan minuman bukan beralkohol naik 7.3% pada November berbanding 7.1% ketika Oktober.

Sub kategori makanan di rumah kekal pada 5.8%.
Sub kategori makanan dari luar rumah canak 9.6% daripada 9.3%.
Sub kategori roti, nasi dan bijirin lain tambah 7.5% daripada 7.3%.
Sub kategori minyak masak turun 1.6% daripada 2.6%.
Sub kategori daging lonjak 8.2% daripada 7.3%.
Sub kategori buah-buahan jatuh 4.1% daripada 5.5%.
Sub kategori ikan dan makanan laut kukuh 3.5% daripada 3.4%.
Sub kategori sayur-sayuran susut 3.6% daripada 4.8%.
Sub kategori susu, keju dan telur raih 8.9% daripada 8.8%.
Sub kategorigula, jam, madu, coklat dan manisan mekar 3.6% daripada 3.5%.

Kategori minuman beralkohol dan tembakau mendatar pada 0.8%.
Kategori pakaian dan kasut mendatar pada 0.4%.
Kategori perumahan, air, elektrik, gas dan bahan api lain turun 1.4% berbanding 1.5%.
Kategori perabot, barangan perumahan dan penyelenggaraan perumahan jatuh 3.8% berbanding 4.1%.
Kategori kesihatan naik 1.4 berbanding 1%.
Kategori pengangkutan susut 5% berbanding 5.2%.
Kategori komunikasi tidak berubah.
Kategori perkhidmatan rekreasi dan kebudayaan lonjak 3.6% berbanding 3.4%.
Kategori pendidikan tambah 1.5% berbanding 1.4%.
Kategori restoran dan hotel canak 7% berbanding 6.8%.
Kategori barangan dan perkhidmatan lain naik 2.6% berbanding 2.4%.

Selain itu, inflasi di kawasan bandar meningkat 4.3% berbanding 4.2% dan kawasan luar bandar mencanak 3.1% berbanding 3% sebelumnya.
Dalam pada itu juga Malaysia mencatat bacaan inflasi terendah dalam rakan serantaunya dengan Eropah (10%), Amerika Syarikat (7.1%), Filipina (8%), Indonesia (5.4%) dan Korea Selatan (5%).


Minggu Lepas Junam, Minggu Ini USD/CAD Pacak Balik

Mula menampakkan perubahan pada carta harga di carta pasangan mata wang USD/CAD menuju penghujung minggu ini dengan kenaikan yang berlaku semalam.
Setelah data pekerjaan Kanada dan NFP Amerika Syarikat (AS) pada minggu lalu menyaksikan harga menjunam, pergerakan harga sejak awal minggu pula dilihat mendatar.
Harga bergerak di bawah paras 1.34000 yang menjadi rintangan menghalang kenaikan harga berlaku beberapa hari sebelum ini sebelum ‘breakout’ berlaku pada Khamis semalam.
Setelah pelabur menghadam data inflasi AS yang diterbitkan, US dolar memaparkan pengukuhan menuju penghujung minggu biarpun penurunan kadar inflasi memberi petunjuk untuk Federal Reserve (Fed) semakin beralih ke fasa pelonggaran pada dasar monetari mereka.
Pada Khamis semalam, selepas harga berjaya menembusi 1.34000, kenaikan telah diteruskan dengan pengukuhan US dolar mengangkat semula harga ke zon 1.35000.
Namun, harga mula mendatar menamatkan dagangan sesi New York dan corak perlahan itu kekal bersambung pada sesi Asia dan awal sesi Eropah hari ini (Jumaat).
Apa pula jangkaan untuk pergerakan di akhir minggu ini?
 Jika corak kenaikan berjaya dikekalkan, harga yang menembusi zon 1.35000 bakal meneruskan pendakian lebih tinggi untuk mencapai semula sasaran zon rintangan 1.36500.
Corak kenaikan dilihat akan terus dikekalkan sekiranya pergerakan harga masih berada di atas paras sokongan Moving Average 50 (MA50) pada rangka masa 1 jam di carta USD/CAD tersebut.
Namun jika harga terjun semula dari zon 1.35000 dan melepasi bawah paras MA50, ini akan mencetus jangkaan perubahan kepada trend bearish untuk harga.
Penurunan lebih rendah bakal melepasi 1.34000 sebelum menuju zon support lebih rendah yang berada sekitar 1.33000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda dan sertai Lucky Draw RM3,000 SaracenMarkets bulan ini. – KLIK DI SINI – UNTUK PM ADMIN


Analisis Teknikal USD/CAD – Timeframe H1 – 13/9/2018

Sebelum ini, pergerakan harga pada chart USD/CAD telah menurun ke paras RBS (resistance become support) di 1.30750 berikutan rundingan NAFTA yang melibatkan Kanada dan Amerika Syarikat yang positif. Kemudian harga dilihat bergerak di sekitar paras RBS 1.30750 semalam sebelum CAD terus mengukuh dan menekan harga lebih rendah ekoran inventori minyak mentah (crude oil) di AS jatuh sekaligus membuatkan harga minyak kembali melonjak. Harga dilihat terus menuju ke paras support MagicS1 semalam. Harga kemudian bergerak perlahan sehinggalah ke pasaran sesi Asia hari ini di mana harga telah menyentuh Magic Pivot 1.30146 hari ini dan harga semasa berada di paras 1.30050 setakat jam 4.28 petang.
Jika harga meneruskan momentum penurunannya, harga dijangka akan menuju ke paras support 1.2954 (MagicS1) dan seterusnya ke paras support 1.2918 (MagicS2). Di situ juga terdapat satu zon major support di 1.29000 di mana paras tersebut gagal ditembusi (breakout) harga setelah beberapa kali diuji sebelum ini.
 Namun, sebaliknya jika harga membuat lonjakan semula, paras yang dilihat akan menjadi tumpuan harga adalah pada zon SBR 1.30750 di mana harga perlu melalui paras resistance 1.3052 (MagicR1) terlebih dahulu. Seterusnya, jika harga berjaya breakout paras tersebut, jangkaan kenaikan harga diteruskan ke paras resistance 1.3113 (MagicR2) dan seterusnya ke paras resistance 1.3150 (MagicR3).
Ikuti perkembangan rundingan NAFTA dan harga minyak dalam pasaran yang mempengaruhi matawang CAD dan juga pergerakan pada chart USD/CAD ini. Jadikan indicator Moshed Magic Line sebagai panduan tambahan dalam posisi trading anda.

Paras support: 1.2954, 1.2918, 1.2856.
Paras resistance: 1.3052, 1.3113, 1.3150.


Terus Melambung Tinggi, Inflasi UK Cecah 9.4% Pada Bulan Jun

Inflasi UK masih belum menunjukkan tanda-tanda untuk mereda dengan terus mencatat rekod tertinggi 40 tahun baharu pada bulan Jun.
Pejabat Perangkaan Nasional (ONS) melaporkan indeks harga pengguna (CPI) UK meningkat kepada 9.4% secara asas tahunan pada Jun, melebihi jangkaan pasaran untuk peningkatan 9.3%.
Angka yang dicatatkan juga meningkat daripada 9.1% yang direkodkan pada bulan Mei, menjadikannya kadar tertinggi baharu sejak 1982.
 Peningkatan ini didorong oleh harga petrol yang meningkat mencecah rekod 42.3% tahun ke tahun dan harga makanan yang melonjak hampir 10%.
Harga yang dibayar oleh kilang British untuk bahan dan tenaga (penentu utama harga yang kemudiannya dibayar pengguna di kedai) adalah 24.0% lebih tinggi pada Jun berbanding setahun sebelumnya, peningkatan terbesar sejak rekod ini bermula pada 1985, menurut ONS.
Sementara itu, inflasi teras (tidak termasuk harga makanan dan kos tenaga) sedikit berkurang kepada 5.8% tahun ke tahun berbanding 5.9% yang dicatatkan bulan sebelumnya.
Kenaikan ini dilihat akan menguatkan lagi alasan buat Bank of England (BOE) bertindak lebih agresif selepas Gabenor Andrew Bailey memberitahu pada Selasa bahawa mereka akan mempertimbangkan kenaikan 50 mata asas dalam kadar faedah pada mesyuarat polisi bulan depan jika inflasi terus meningkat.


Amerika Syarikat, Mexico Dan Kanada Semakin Hampir Untuk Capai Perjanjian Perdagangan USMCA

Pentadbiran Trump dan Demokrat AS dilaporkan semakin hampir untuk mencapai perjanjian yang disemak semula dalam perjanjian perdagangan antara Amerika Syarikat, Mexico dan Kanada (USMCA), setelah lebih dari satu tahun mengadakan rundingan.
Wakil Perdagangan AS Robert Lighthizer dan Penasihat White House Jared Kushner dilaporkan akan terbang ke Mexico pada hari ini untuk menyertai mesyuarat dalam usaha memuktamadkan perubahan terakhir dalam perjanjian itu yang juga akan disertai oleh Timbalan Perdana Menteri Kanada, Chrystia Freeland.
Penasihat kongres memberitahu bahawa cadangan perjanjian telah diserahkan kepada Speaker Perwakilan AS Nancy Pelosi yang akan membuat keputusan mengenai bila perjanjian USMCA itu akan diundi.
Demokrat dijangka akan mengundi untuk meluluskan perjanjian itu pada 18 Disember ini sekiranya White House menghantar perundangan yang diperlukan kepada Kongres pada 15 Disember untuk memulakan proses kelulusan.
 Perjanjian USMCA akan menggantikan Perjanjian Perdagangan Bebas Amerika Utara (NAFTA) yang menghapuskan kebanyakan tarif dan halangan dagang lain yang melibatkan tiga negara itu.
NAFTA sebelum ini dikritik dan dikatakan sebagai pembunuh kepada pekerjaan untuk Amerika Syarikat kerana ia menggalakkan kilang-kilang berpindah ke selatan sempadan yang telah memanfaatkan pekerja berpendapatan rendah di Mexico.
Sementara itu, satu pengumuman rasmi mengenai perjanjian tersebut dikatakan mungkin akan diumumkan pada hari ini.
Dagangan dolar Kanada kembali pulih susulan daripada perkembangan dalam perjanjian ini selepas menyusut disebabkan laporan pekerjaan Kanada yang mencatat penurunan daripada yang dijangkakan oleh pasaran untuk memperoleh peningkatan.


USD Berkecamuk, Euro Tiba-tiba Jadi ‘King’!

US dolar kembali menghapuskan semua keuntungan terdahulu dengan didagangkan bercampur-campur berbanding mata wang utama pada hari Khamis.
Ini diperlihatkan pada indeks dolar yang diperdagangkan sekitar harga 101.45 berbanding sekumpulan mata wang utama ketika sesi Asia.
Pasaran kini terus dihimpit oleh kebimbangan terhadap sektor perbankan dan pandangan yang suram terhadap pertumbuhan global.
Saham First Republic Bank melanjutkan penurunan lebih rendah pada hari Rabu dengan kerugian hampir 30%.
Dagangan mata wang sensitif risiko pula, dolar Aussie dan New Zealand kekal terperosok di paras terendah 6 minggu berbanding greenback.
 Bagaimanapun, euro muncul sebagai mata wang yang paling kuat selepas ia melonjak naik ke paras tertinggi terbaharu 13 bulan di sebalik kelemahan US dolar yang ketara.
Selain itu, mata wang pound turut menguat walaupun kenaikan yang dicatatkan agak terbatas, menyaksikannya berlegar sekitar harga 1.2466 berbanding USD.
Yen pula didagangkan mendatar di tengah-tengah hasil bon AS 10 tahun yang sedikit berubah dan US dolar yang bercampur-campur.
Dengan kebimbangan terhadap sektor perbankan yang kembali membelenggu pasaran, pelabur terus meletakkan jangkaan kenaikan kadar faedah sebanyak 25 mata asas akan dilaksanakan Federal Reserve (Fed).
Namun, sebelum itu pelabur akan meneliti terlebih dahulu anggaran awal data keluaran dalam negara kasar (KDNK) Amerika Syarikat suku pertama pada sesi New York hari ini.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal EUR/USD – Timeframe H1 – 27/12/2018

Setelah didagangkan lemah sejak minggu lalu, matawang dollar USD kembali menunjukkan tanda-tanda positif setelah kenaikan pada nilai yang ditunjukkan pada dagangan semalam. USD kembali cuba mengukuh berikutan faktor data ekonomi Amerika Syarikat yang lebih baik daripada jangkaan serta ketegangan perang dagang di antara Amerika Syarikat dan China kembali reda semula. Dilihat pergerakan harga pada chart pasangan matawang EUR/USD untuk dagangan semalam, harga bergerak membuat penurunan lebih rendah dari paras Magic Pivot namun kembali pantul semula menguji paras tersebut pada dagangan sesi New York. Kemudiannya, pengukuhan USD telah menekan kembali harga sehingga turun melepasi paras support MagicS1 pada indicator Moshed Magic Line.
Pada sesi pasaran Asia dagangan Khamis, harga yang didagangkan di sekitar paras tumpuan 1.13550 kembali membuat kenaikan melepasi paras Magic Pivot 1.1371 hari ini dan dilihat menuju ke paras resistance 1.1400 (MagicR1). Jika harga terus membuat kenaikan lebih tinggi dari paras tersebut, jangkaan paras yang menjadi tumpuan harga seterusnya adalah berada di sekitar 1.1449 (MagicR2). Dan seterusnya, kenaikan harga yang diteruskan bakal menguji semula paras ketinggian yang diuji pada dagangan minggu lalu sekitar 1.1478 (MagicR3).
Namun, jika USD menyambung pengukuhan yang dilakukan pada dagangan semalam bakal melihatkan harga turun lebih rendah dari paras Magic Pivot semula dan menuju ke paras support terdekat iaitu pada 1.1322 (MagicS1). Kemudian, harga dijangka akan meneruskan penurunan ke paras sekitar 1.1293 (MagicS2) dan jika harga berjaya mengatasi zon terendah semasa pada chart EUR/USD untuk bulan Disember ini sekitar 1.12700, harga bakal mencatatkan paras terendah yang baru sekitar support 1.1244 (MagicS3).
 Terus pantau ekonomi semasa AS dan juga perkembangan terbaru pada isu perang dagang yang kembali menjadi perhatian dalam pasaran. Lihat paras-paras tumpuan harga pada chart EUR/USD berpandukan kepada indicator Moshed Magic Line.

Paras support: 1.1322, 1.1293, 1.1244.
Paras resistance: 1.1400, 1.1449, 1.1478.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Pada Awal Sesi Dagangan Selasa

US dollar membuat kenaikan berbanding matawang utama yang lain pada Selasa menjadi matawang safe-haven pilihan pasaran berikutan ketidaktentuan rundingan Brexit dan juga isu bajet Itali. Kedua-dua isu ini menjadi perhatian pasaran ketika ini dan menyebabkan pelabur beralih daripada Sterling dan Euro.
Perdana Menteri Theresa May pada Isnin berkata kebanyakan isu dalam perjanjian Brexit telah dipersetujui, tetapi tetap bertegas tidak boleh menerima permintaan EU terhadap sempadan Ireland.
Dengan hanya tinggal lima bulan sebelum UK keluar daripada EU, rundingan sekali lagi tersekat pada isu sempadan di Ireland. EU meminta supaya tiada ‘hard-border’ di Ireland jika perjanjian perdagangan tidak dicapai dalam masa terdekat.
Indeks US dollar yang mengukur kekuatan matawang greenback berbanding enam matawang yang lain bergerak mendatar setakat pada pukul 10.12 pagi.
 Major pair seperti EUR/USD setakat ini membuat penurunan 0.02%, di mana GBP/USD didagang naik 0.02%. USD/JPY pula susut 0.17%, dengan USD/CAD didagang 0.09% lebih rendah. USD/CHF pula didagang meningkat 0.03%. Pair AUD/USD dan NZD/USD masing-masing mencatat penurunan 0.14 dan 0.26% setakat ini.
“Risk-aversion (sentimen berisiko) adalah cerita pasaran pada Isnin bersama dengan pengukuhan US dollar. Kelemahan matawang Euro juga adalah disebabkan risiko Brexit,” demikian kata Sim Moh Siong, penganalisis matawang di Bank of Singapore.
Ketika ini pasaran menjangka ketidaktentuan akan berterusan di Itali terhadap perancangan bajet mereka. Jumaat lepas, Moody’s telah menurunkan penarafan terhadap kredit di Itali tetapi mengekalkan jangkaan ekonomi di paras yang stabil.
Sentimen berisiko berkemungkinan akan menyebelahi US dollar beberapa hari akan datang. US dollar juga menguat berbanding Yen.


Dua Nasib Berbeza dicatat Oleh Matawang Aussie dan Kiwi Dalam Sesi Eropah!

Dollar Australia menyusut lebih rendah berbanding matawang utama dari AS pada Selasa. Sebaliknya kiwi meningkat lebih tinggi menjelang pengumuman data pertumbuhan ekonomi AS hari ini. Pasaran turut
AUD/USD merosot sebanyak 0.08% kepada 0.7475.
AUD/USD, 30 minit
Laporan pertumbuhan ekonomi suku ketiga ini menjadi tumpuan pasaran untuk petunjuk yang lebih mendalam terhadap kekuatan ekonomi Amerika Syarikat.
US Dollar kekal menguat berikutan dasar ekonomi Donald Trump dijangka bakal merangsang pertumbuhan ekonomi dan inflasi.
 US Dollar juga sebelum ini dirangsang oleh jangkaan kenaikan kadar oleh Fed pada bulan Disember nanti.
Dalam sesi Eropah, NZD/USD melonjak sebanyak 0.17%.
NZD/USD, 30 minit
Pelabur juga masih menantikan keputusan yang bakal dicapai oleh pengeluar utama OPEc dalam mesyuarat Rabu ini.
US Dollar Index yang mengukur kekuatan US Dollar berbanding matawang utama yang lain kali terakhir dinilai meningkat sebanyak 0.14%.
UK Berdepan Risiko Ekonomi Dalam Jangka Masa Panjang : Draghi


EUR/USD Melonjak Minggu Lalu, Minggu Ini Bakal Menjunam?

Mata wang Euro papar prestasi paling cemerlang pada dagangan minggu lalu apabila berjaya melonjak mencapai paras tertinggi 5 minggu berbanding US dolar.
Ini didorong oleh tindakan bank pusat European Central Bank (ECB) yang menaikkan kadar faedah sebanyak 25 mata asas ke paras 4.00% pada mesyuarat terbaru minggu lalu.
Mengukuhkkan Euro, Presiden ECB Christine Lagarde memberi isyarat untuk beberapa kali lagi kenaikan kadar faedah akan dilaksanakan oleh bank pusat dalam usaha untuk menurunkan inflasi menuju ke paras sasaran.
US dolar alami minggu yang suram dengan penyusutan berterusan sepanjang minggu lalu dengan terbitan data ekonomi Amerika Syarikat (AS) yang bercampur-campur.
Federal Reserve (Fed) telah bertindak menghentikan kenaikan kadar faedah pada mesyuarat terbaru, namun menjadi peringatan buat pelabur bahawa situasi bakal berubah selepas ini susulan kenyataan hawkish Fed untuk menaikkan kadar faedah menuju penghujung 2023 nanti.

Meneliti carta harga pasangan mata wang EUR/USD, harga telah mencapai ketinggian 1.09700 pada Jumaat lalu setelah lonjakan bermula dari zon 1.08000 di hari sebelumnya.
Trend bullish harga masih dikekalkan dengan pergerakan menaik itu terus berada di atas paras sokongan Moving Average 50 (MA50) pada rangka masa 1 jam di carta tersebut.
 Jika kenaikan masih berjaya diteruskan di awal minggu ini, paras 1.10000 dilihat akan menjadi tumpuan utama bakal diuji harga.
Jika tembus melepasinya, harga akan meneruskan kenaikan ke paras ketinggian sekitar 1.10700 pula selain mencatatkan paras tertinggi terbaru 6 minggu.
Namun, jika harga sudah mula berpatah arah membuat terjunan di bawah paras sokongan MA50, ini akan menjadi petanda awal untuk perubahan trend selain pelabur bersedia untuk pengukuhan US dolar.
Harga jika ditekan lebih rendah dilihat akan menuju ke zon 1.08000 yang bakal menjadi sokongan sementara buat harga dan reaksi di zon tersebut akan dinilai.
Penurunan lanjut yang diteruskan akan menguji pula paras 1.07000 yang berada di paras lebih rendah.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal EUR/USD – Timeframe H1 – 28/3/2018

Seperti jangkaan, harga EUR/USD bullish sejak Isnin lalu dan mencapai target yang dijangkakan. Ia mulai kembali bearish semula semalam dan secara teknikalnya, sekiranya ia tidak breakout Key Support Zone pergerakan ketika berpotensi membentuk formation RBS bagi meneruskan kembali kenaikan.
 Sekiranya ia bullish, target terhampir adalah di sekitar harga Key Resistance 1.2464/50. Walaubagaimanapun, jika ia breakout EUR/USD akan mula membentuk wave ke arah penurunan dan mencapai ke support seterusnya iaitu 1.2320.
Oleh itu, penting untuk memperhatikan harga semasa EUR/USD ketika ini – jika membentuk sebarang buy signal di sekitar harga Key Support tersebut. EUR/USD berpotensi bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Emas Jatuh Dalam Pasaran Eropah

Harga emas jatuh sedikit pada hari Selasa dalam sesi Eropah dan masih berada pada paras 2 minggu terendah berikutan pasaran masih memberi tumpuan kepada calon pengganti kerusi Federal Reserve dan impak pemilihan tersebut terhadap kadar faedah.
Pasaran hadapan emas bagi bulan Disember di Comex NYMEX jatuh sedikit 0.07% atau $0.74 kepada $1,280.16 per auns setakat jam 6.30 petang.
Indeks US dolar yang mengukur kekuatan greenback berbanding enam matawang lain mengukuh sedikit pada 93.76 pada jam 6.30 petang.
Menurut kenyataan Presiden Donald Trump pada hari Isnin, beliau sudah hampir membuat keputusan, siapakah yang bakal menggantikan kerusi pengerusi Fed selepas menemuduga 5 calon tersebut.
 Calon tersebut terdiri daripada pengerusi Fed sekarang iaitu Janet Yellen, Gabenor Fed, Jerome Powell, Pakar ekonomi universiti Standford John Taylor, Penasihat ekonomi Trump Gary Cohn dan bekas Gabenor Fed Kevin Warsh.
3 calon yang menjadi keutamaan pada ketika ini ialah Jerome Powell, John Taylor dan Janet Yellen
Selain itu, pasaran juga menjangkakan kenaikan kadar faedah oleh Fed pada bulan Disember dan 2 kali kenaikan pada tahun hadapan.
Pasaran emas sensitif dengan perubahan dolar. Greenback yang mengukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.


Harga Pengeluar Amerika Syarikat Kurang Daripada Jangkaan

Harga pengeluar (producer price index, ppi) Amerika Syarikat menunjukkan bacaan kurang daripada jangkaan pada Ogos. Walaupun data harga pengeluar ini meningkat daripada bacaan sebelum ini, tetapi ia rendah daripada jangkaan kenaikan 0.3%.
Harga pengeluar naik 0.2% pada Ogos kurang daripada jangkaan 0.3% tetapi meningkat daripada kemerosotan 0.1% pada Julai.
Bagi core-ppi (harga pengeluar teras) pula sama meningkat daripada data sebelum ini, tetapi kurang daripada jangkaan kenaikan 0.2%.
 Dari segi tahun ke tahun (y/y) harga pengeluar (PPI) meningkat 2.4% pada Ogos, sedikit kurang daripada jangkaan 2.5% tetapi lebih tinggi daripada sebelum ini 1.9%.
Harga teras dilihat sebagai petunjuk yang lebih baik oleh Federal Reserve dalam jangka masa panjang kerana pengiraannya tidak mengambil kira harga barangan yang volatile (turun-naik) seperti makanan dan tenaga. Selian itu, apabila pengeluar membayar harga yang lebih mahal untuk barangan input, mereka biasanya akan mengenakan harga yang tinggi juga kepada pengguna.
Selepas data ini dikeluarkan, tidak banyak bukti yang dilihat dalam tekanan inflasi, dan tren dinilai sebagai masih terhalang. Harga pengguna (CPI) akan menjadi perhatian pada Khamis.


Sampai Bila Emas Akan Kekal Dalam Trend Bearish?

Harga emas kembali melonjak pada Selasa selepas kejatuhan mendadak buat logam kuning itu sejak beberapa minggu kebelakangan ini.
Emas niaga akan datang meningkat sebanyak 0.07% kepada $1,170.95 satu troy ounce di Comex.
Semalam, harga emas turun kira-kira 12% daripada angka tertinggi November berikutan pengukuhan matawang gergasi. US Dollar semakin menambah kekuatan apabila pasaran semakin mendekati tarikh mesyuarat dasar Fed yang bakal diadakan minggu depan.
 Pelabur juga semakin berselera dengan matawang berkenaan setelah dasar ekonomi Trump dikatakan bakal membuat ekonomi AS kembali mengukuh.
Dalam masa yang sama, pelabur turut memerhati dengan teliti permintaan logam kuning dari China dan India yang dikatakan terjejas akibat kejutahan nilai wang di sana. Hal ini juga menjejaskan nilai logam berharga tersebut.
Sementara itu, antara faktor lain yang menjejaskan harga komoditi termasuklah aliran keluar dari dana dagangan bursa untuk membeli emas.
Masih Tak Faham Dengan Istilah ‘Hawkish’ dan ‘Dovish’? Moshed.com Sediakan Perincian Istilah Ini Khas Untuk Anda!


GBP/USD Bangkit Semula Selepas Tekanan Sejak Penghujung Minggu Lalu

Mata wang Pound dah kembali ke landasan pengukuhan semula?
Pada carta harga pasangan mata wang GBP/USD semalam telah menyaksikan kenaikan harian sekitar 70 pips menunjukkan Pound didagangkan lebih berbanding US dolar dalam suasana pasaran yang tidak menentu.
Pelabur menilai risiko terhadap isu penularan Omicron kembali reda membuatkan mata wang safe-haven termasuk US dolar kembali melemah semula dan memberi ruang mata wang utama yang lain untuk meningkat.
Peluang dimanfaatkan oleh Pound di atas penyusutan US dolar selepas mendapat tekanan sejak dagangan penghujung minggu lalu.

Selepas harga pada carta GBP/USD menguji zon support 1.32000-1.31700 di awal minggu, kenaikan telah dipamerkan semalam dari paras 1.32000 ke paras 1.32700 sehingga penghujung sesi New York.
Kenaikan itu juga telah melepasi halangan Moving Average 50 (MA50) pada rangka masa 1 jam untuk memberi isyarat perubahan trend bullish semula.
 Kenaikan yang diteruskan akan menguji paras rintangan terhampir pada 1.33000 sebelum menguji pula paras ketinggian yang dicapai minggu lalu pada zon 1.33600.
Seterusnya, zon rintangan penting pada 1.34000 dilihat sebagai zon tumpuan untuk diuji pada kenaikan yang lebih tinggi.
Untuk jangkaan corak penurunan harga pula, zon support 1.32000-1.31700 terus akan diuji selepas 3 minggu harga berjaya dihalang untuk membuat penurunan lanjut.
Penurunan yang berjaya tembusi zon support tersebut bakal mencatatkan paras terendah terbaru lagi untuk tahun 2021 berkemungkinan menuju paras sekitar 1.31000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tudia! AUD/USD Dah Mulakan Ekspedisi Mendaki Carta Harga

Dolar Australia berjaya menunjukkan peningkatan nilai menuju dagangan ke penghujung minggu selepas menyusut ke paras terendah 1 bulan ekoran pelabur mengurangkan dagangan terhadap US dolar menjelang ucapan Pengerusi Federal Reserve (Fed) di Simposium Jackson Hole untuk petunjuk dasar monetari berikutnya.
Selain itu, pengukuhan dollar Australia juga disebabkan oleh laporan bahawa China akan meningkatkan rangsangan dengan langkah 1 trilion Yuan lagi untuk mengembangkan lagi pertumbuhan ekonomi. Isyarat pemulihan ekonomi China akan memberi kesan positif terhadap Australia yang merupakan rakan dagang terbesarnya.
Sementara itu, laporan pekerjaan Australia yang bercampur-campur menyebabkan pasaran menjangkakan kemungkinan kenaikan kadar oleh Reserve Bank of Australia (RBA) untuk beberapa bulan akan datang.
RBA dijangka bakal membuat kenaikan kadar faedahnya sebanyak setengah mata asas lagi pada bulan September, tetapi bacaan data yang lemah mendorong pasaran untuk menarik kembali jangkaan tersebut.
Pelabur kini menantikan data pertumbuhan ekonomi Amerika Syarikat (AS) yang bakal diterbitkan pada sesi New York sebentar lagi yang dijangka boleh memacu pergerakan US dolar.
Menilai pergerakan harga pada carta pasangan mata wang AUD/USD , harga dilihat telah mendatar di atas paras sokongan 0.68600 sejak awal minggu sebelum mula memberi isyarat untuk mengakhiri corak trend bearish pada minggu lalu.
Lonjakan awal telah dilihat berlaku pada Selasa lalu sebelum harga kembali mendatar pada Rabu semalam di zon 0.69000 dengan disokong oleh paras sokongan Moving Average 50 (MA50) pada rangka masa 1 jam di carta AUD/USD.
Corak kenaikan lebih jelas dipaparkan pada hari ini (Khamis) dari paras 0.69000 di awal sesi Asia pagi ini sehingga menuju ke paras 0.70000 pada dagangan yang bersambung ke sesi Eropah.
 Kenaikan hampir 100 pips tersebut berkemungkinan diteruskan pada sesi New York, namun sebarang kejutan boleh berlaku ketika tumpuan pada terbitan data ekonomi AS.
Sekiranya harga berjaya meneruskan peningkatan, paras 0.70000 yang berada pada zon SBR (support become resistance) bakal ditembusi untuk catatkan paras ketinggian terbaru 1 minggu.
Harga yang meneruskan kenaikan bakal melonjak naik ke paras tumpuan sebelum ini seperti di zon 0.70400 sebelum menuju pula ke zon ketinggian pada 0.71000.
Sebaliknya jika harga gagal melepasi 0.70000, dilihat harga bakal kembali semula ke paras sokongan 0.69000, namun melepasi paras sokongan MA50 akan mula mencetuskan jangkaan untuk perubahan trend bearish.
Penyusutan harga lebih rendah yang diteruskan seterusnya boleh melepasi paras sokongan mingguan pada 0.68600, sebelum mencatatkan paras terendah terbaru 5 minggu menuju sasaran sekitar 0.68300 atau pada 0.67700.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Keyakinan Perniagaan Dan Indeks Harga Perumahan Australia Menunjukkan Bacaan Yang Lemah

Berdasarkan laporan National Australia Bank (NAB) melaporkan indeks keyakinan perniagaan jatuh 9 mata kepada 12 mata pada bulan November. Namun bacaan ini masih lagi postif kerana berada di atas bacaan 5.
Penganalisis telah menjangkakan bacaan pada November akan menunjukkan penurunana berikutan lonjakan pada bulan Oktober.
Ketua ekonomi NAB, Alan Oster mengatakan bahawa pada ketika ini, tumpuan akan diberikan pada faktor yang mendorong kejatuhan dalam keyakinan perniagaan kerana dikhuatiri ia akan memberi impak kepada peluang pekerjaan dan pelaburan.
 Kini kadar pendapatan/upah menjadi kerisauan utama dalam perniagaan. Pada bulan Oktober, jualan dan keuntungan menunjukkan perningkatan yang besar namun ukuran/indikasi berkenaan pekerjaan masih lagi mendatar.
Dalam masa yang sama, Australia juga menunjukkan data yang negatif dalam harga perumahan.
Berdasarkan laporan Jabatan Perangkaan Australia (ABS), Indeks Harga Perumahan (RPPI) menunjukkan kejatuhan sebanyak 0.2% pada suku tahun ketiga.
Kejatuhan pada suku tahun ketiga, merupakan kejatuhan terbesar sejak suku keempat tahun 2015.


Analisis Teknikal GBP/JPY – Timeframe H1 – 29/8/2018

Matawang GBP terus mengekalkan momentumnya yang lemah di mana pasaran masih melihat GBP sebagai matawang yang berisiko. Tambahan lagi, kaji selidik yang dijalankan menunjukkan harga rumah di London yang melebihi dari harga pasaran bakal merudum tahun ini dan akan berkurangan sekiranya Britain gagal mendapatkan perjanjian berikutan pemergiannya dari Kesatuan Eropah.
JPY pula kembali positif setelah isu perang dagang di antara AS-China kembali hangat akan menyokong nilai matawang tersebut ekoran permintaan yang bakal meningkat dalam pasaran. Di samping faktor pelabur yang beralih ke pasaran yang lebih selamat, matawang JPY turut disokong oleh laporan mengenai Bank of Japan (BOJ) yang meningkatkan kadar siling pulangan bon JGB10Y daripada 0.1% ke 0.2%. Tindakan ini akan menyokong lagi kenaikan kadar faedah pasaran dan sekaligus akan menarik dana Jepun untuk melabur di pasaran tempatan.
 Dari segi teknikal, pergerakan harga masih lagi dilihat dalam fasa menaik bagi pasangan matawang GBP/JPY. Walaupun GBP kebelakangan ini dilihat lemah dalam pasaran, nilai matawang JPY yang turut terkesan oleh sentimen pasaran yang kerap berubah-berubah melihatkan pergerakan hargabagi GBP/JPY yang agak mendatar. Harga semalam mencapai paras tertinggi sejak dua minggu lalu setelah harga turun ke paras support 140.00 namun kenaikan harga yang ditunjukkan agak perlahan.
Harga dilihat masih melemah pada sesi pasaran Asia hari ini dan sedikit menguat pada lewat sesi serta pergerakan harga semasa di sekitar paras 143.250 setakat jam 4.45 petang ini. Sepertinya harga bakal menguji resistance di paras 143.800 jika kenaikan harga mampu dilakukan.
Sebaliknya, tumpuan adalah pada paras support 142.400 jika harga mengalami kejatuhan dan pasaran akan melihat sama ada harga mampu menembusi (breakout) paras tersebut atau tidak. Jika harga berjaya menembusinya, paras support seterusnya yang mungkin dicapai adalah pada paras 141.100. Ikuti perkembangan sentimen pasaran semasa dan isu perang dagang yang akan mempengaruhi pergerakan harga pada chart GBP/JPY.
Paras support: 142.828, 142.620, 142.205.
Paras resistance: 143.451, 143.866, 144.074.


Analisis Teknikal USD/CAD- Timeframe H1 – 1/2/2019

Dagangan pasangan matawang USD/CAD pada Khamis dilihat mendatar selepas penurunan drastik harga mencatatkan 160 pips kejatuhan nilai pada dagangan hari sebelumnya. Dolar CAD gagal meneruskan pengukuhan harga pada sesi dagangan sebelum ini selepas data GDP Kanada merosot seperti yang dijangkakan pasaran. Harga yang bergerak mendatar di bawah paras Magic Pivot semalam beberapa kali menguji paras support 1.31200 namun gagal turun ke paras lebih rendah. Julat pergerakan harga sepanjang sesi dagangan semalam hanyalah di sekitar 40 pips turun naik harga di mana paras ketinggian yang dicapai adalah ketika harga menguji paras resistance 1.31600 sebelum pantul semula bergerak rendah.
Pada sesi pasaran Asia pagi ini, harga yang memulakan dagangan di sekitar paras terendah dagangan semalam kemudiannya membuat kenaikan melepasi paras Magic Pivot 1.3134 sebelum menuju ke paras resistance 1.3149 (MagicR1). Harga dilihat terus menguji paras resistance tersebut sehingga awal sesi pasaran Eropah bermula. Jika harga meneruskan kenaikan, harga bakal menuju ke paras resistance lebih tinggi yang berada di paras 1.3179 (MagicR2) mengatasi paras ketinggian dagangan harga semalam. Seterusnya, sedikit lagi kenaikan lebih tinggi akan mencapai paras ketinggian pada resistance 1.3194 (MagicR3).
 Namun, jika harga membuat pusingan semula dan turun lebih rendah dari paras Magic Pivot hari ini, harga berkemungkinan akan mengatasi paras terendah dagangan semalam dan menuju ke paras support pada 1.3104 (MagicS1). Sedikit lagi penurunan harga akan menyentuh pula paras support 1.3089 (MagicS2) sementara penurunan lebih rendah harga dilihat berpotensi mencecah sehingga ke paras serendah 1.3059 (MagicS3) jika USD terus mengalami kejatuhan nilai berkemungkinan laporan pekerjaan NFP yang lemah.
Kawal risiko pada setiap posisi dagangan anda khususnya pada dagangan USD menjelang laporan data pekerjaan NFP malam ini. Bersiap sedia untuk menghadapi pergerakan volatile harga dan anda disyorkan menggunakan indicator Moshed Magic Line untuk memberi isyarat kecenderungan pergerakan semasa harga khususnya pada chart USD/CAD.

Paras support: 1.3104, 1.3089, 1.3059.
Paras resistance: 1.3149, 1.3179, 1.3194.


Malangnya! Pendapatan UK Terjejas Teruk Meskipun Kadar Pengangguran Positif

Data pekerjaan UK menghiasi pembukaan sesi Eropah dengan bacaan yang memberangsangkan pada suku terakhir 2021.
Terbaharu, Pejabat Statistik Negara (ONS) melaporkan kadar pengangguran UK kekal stabil pada 4.1% dalam tempoh tiga bulan sehingga Disember, tidak berubah dari angka yang dicatatkan sebelumnya. Ini sekali gus mengesahkan bahawa keadaan pasaran buruh yang lebih kukuh sehingga akhir tahun 2021.
Bagaimanapun, ekonomi UK menyaksikan pengurangan pekerjaan sebanyak 38,000 dalam tempoh Oktober sehingga Disember, menjadikannya kejatuhan terbesar sejak Februari tahun lalu iaitu ketika negara itu berada di bawah sekatan Covid-19.
Sementara itu, ONS turut menyatakan bahawa pendapatan tetap turun sebanyak 0.8%, menunjukkan taraf hidup di negara itu jatuh pada kadar terpantas hampir lapan tahun.
 Purata gaji tidak termasuk bonus meningkat 3.6% daripada tahun sebelumnya, kurang daripada kenaikan harga pengguna. Selaras dengan inflasi, pendapatan jatuh 1.2% yang menjadikannya penurunan terbesar sejak 2014.
Hal ini dilihat bakal meningkatkan tekanan buat rakyat UK apabila bil tenaga dan cukai dijangka melonjak pada bulan April.
Susulan itu, pelabur kini menjangkakan bahawa Bank Pusat England (BOE) akan menaikkan kadar faedah sebanyak 50 mata asas kepada 2% menjelang akhir tahun ini dalam memerangi lonjakan inflasi.
Mata wang pound bagaimanapun gagal mendapat sokongan daripada bacaan ini, menyaksikannya terus didagangkan di bawah tekanan ekoran risiko geopolitik Rusia dan Ukraine yang terus membelenggu pasaran.